Tenis-X.com » 2010 » December\nFederer u finalu Abu Dabija\nŠvajcarac Rodžer Federer plasirao se u finale egzibicionog turnira u Abu Dabiju, pošto je u polufinalu savladao Šveđanina Robina Sederlinga rezultatom 6:7, 6:3, 6:3.\nU neizvesnom meču, Sederling je još jednom namučio najtrofejnijeg tenisera sveta, ali nije uspeo da napravi iznenađenje. Švajcarac je u drugom i trećem setu napravio po jedan brejk i to mu je bilo dovoljno da preokrene rezultat i trijumfuje.Federer će u finalu igrati protiv pobednika drugog polufinalnog meča, u kome se sastaju Španac Rafel Nadal i Čeh Tomaš Berdih.\nNovi nesporazumi u TSS\nHaos koji je počeo u srpskom tenisu odmah po osvajanju Dejvis kupa ne prestaje. Teniski savez Srbije optužio petoricu funkcionera za pokušaj nasilnog preuzimanja nacionalnog saveza. Optuženi funkcioneri pokušali da sazovu konferenciju za novinare gde su planirali da govore o zakazivanju Skupštine saveza.\nTeniski savez Srbije optužio je petoricu svojih funkcionera za falsifikovanje zvaničnog memoranduma i pokušaj nasilnog preuzimanje nacionalnog saveza. Potpredsednik TSS-a Milan Jerinkić i članovi Upravnog odbora Stevan Pavlov, Dušan Grujić, Neša Puzić i Bora Ćurčin uputili su na memorandumu Saveza poziv za konferenciju za novinare, čime su, kako se tvrdi u saopštenju TSS, prekršili Statut, ali i zakon."Članom 356 Krivičnog zakonika Srbije predviđeno je da se upotreba memoranduma od strane lica koja za to nisu ovlašćena tretira kao krivično delo falsifikata. TSS će preduzeti sve neophodne mere kako bi takvo nezakonito postupanje pojedinaca bilo procesuirano pred nadležnim organima", navodi se u saopštenju pravne službe TSS.Najavom da će na konferenciji za novinare govoriti o zakazivanju izborne Skupštine saveza i sednice Upravnog odbora, funkcioneri TSS su prekršili statut. "Saglasno statutu TSS, izbornu Skupštinu zakazuje i njome rukovodi njen predsednik, što je Đordjo Antelj već učinio i to za 25. januar 2011. godine. Jedini koji ima pravo da sazove sednicu Upravnog odbora je njegov predsednik, što je i učinjeno po nalogu predsednika TSS-a Slobodana Živojinovića", navodi se u saopštenju.\nAna veruje u uspeh\nSrpska teniserka Ana Ivanović, koja će sa Novakom Đokovićem predstavljati Srbiju na Hopman kupu, želi da osvoji to takmičenje, na kojem je debitovala 2006. godine.\nPre četiri godine Ana i Novak su u Pert došli kao osamnaestogodišnjaci, a sada su postavljeni za prve nosioce, što im daje za pravo da se nadaju trijumfu."Srećna sam što sam se vratila. Svake godine Novak me je pitao da li ćemo ponovo nastupiti zajedno i zaista sam uzbuđena zbog mogućnosti da napravimo nešto više nego 2006. Jelena Janković i Novak su ovde igrali u finalu, a sada ćemo pokušati da napravimo i taj poslednji korak", rekla je Ivanovićeva. Ove godine konkurencija u Hopman kupu mnogo je jača nego prethodnih. Pored Đokovića, tu su još Endi Marej i Lejton Hjut, a u ženskoj konkurenciji glavna zvezda je Žistin Enen. "Sada ima zaista mnogo vrhunskih tenisera i teniserki. Biće to dobar turnir za sve nas, a pogotovo za gledaoce. Posebno se radujem novom duelu sa Enenovom", rekla je Ana.Reprezentativka Srbije kaže da joj je posebno drago što će igrati u timu sa Đokovićem. "Družimo se od detinjstva, pre nego što smo počeli da treniramo tenis i uvek nam je drago kada možemo neko vreme da provedemo zajedno. Nadam se samo da me neće obrukati kao pre četiri godine, kada je 31. decembra zabavljao publiku pevanjem", našalila se Ivanovićeva. Iako je već osvojila jedan grend slem turnir i bila prva teniserka sveta, Ivanovićeva kaže da još ima i te kako mnogo ambicija. "Jedva čekam da počne sezona, jer verujem da imam mnogo neiskorišćenog potencijala, Ako budem imala sreće sa zdravljem, mogla bi ovo da bude uspešna godina za mene", rekla je Ana i dodala da joj je osnovni cilj povratak u deset najboljih, a potom osvajanje još jednog grend slem turnira.Reprezentacija Srbije u Hopman kupu startovaće 2. januara mečom protiv Kazahstana. Dva dana kasnije igraće protiv Australije, a 6. januara protiv Belgije.\nNovak zvezda u Dubaiju\nNajbolji srpki teniser Novak Đoković susreo se tokom odmora u Dubaiju sa fudbalerima Milana koji su imli trening na plaži. Srdčan susret Novaka i Zlatana Ibrahimovića.\nĐoković se pozdravio sa Andreom Pirlom i Klarensmom Sedorfom a najduže je razgovarao sa napadačem Milana, Zlatanom Ibrahimovićem. Razgovor teniskog i fudbalskih asova privukao je veliki broj tamošnjih i italijanskih novinara koji su iskoristili priliku da se nađu u društvu sportskih zvezda. Đoković je kako prenose mediji, dobio na poklon dres Milana.\nI iznad svih, Rafa\nRafael Nadal sportista godine u izboru francuskog lista “Lekip”.\n"Šampion nad šampionima" za 2010. godinu je Rafel Nadal, koji je ove sezone osvojio tri Grand slem turnira, Vimbldon, Rolan Garos i Otvoreno prvenstvo Amerike. Dodatni detalji o ovom izboru će biti saopšteni tokom dana, saopštio je francuski list.Tokom karijere, Nadal je osvojio 43 turnira, kao i još sedam u dublu.\nNastavljeno tenisko prepucavanje\nPometnja u srpskom tenisu ne prestaje. “Prebacivanje loptice” sa jedne na drugu zaraćenu stranu nastavljeno saopštenjima, demantima, napadima i kontranapadima. Antelj započeo sukob, Obradović se nadovezao, TSS začinio.\nGodina je na izmaku, Srbija je prvak sveta, teniseri dobijaju nagrade sa svih strana, ali rat saopštenjima između dve suprostavljene strane nikako ne jenjava. Svako ima svoj ugao gledanja na stvari, a cela situacija preti da baci u zaborav osvajanje Dejvis kupa, koji je Srbija osvojila prvi put u istoriji.Sukob između Slobodana Živojinovića, aktuelnog predsednika Teniskog saveza Srbije i Gorana Đokovića, koga podržavaju reprezentativci i selektor, nastavljen je, posredno, saopštenjem Đorđa Antelja, predsednika Skupštine TSS."Smatram da nije u redu da oni koji su najviše imali koristi od Teniskog saveza Srbije i kojima je u prethodnom periodu isplaćeno preko dva miliona dolara sada govore da Teniski savez Srbije nije radio ništa", navodi predsednik Skupštine TSS Đorđo Antelj.Na takvu izjavu stigao je oštar demanti, koji je u ime teniskih reprezentativaca potpisao selektor Bogdan Obradović."Teniski savez Srbije ni jedan jedini dinar nije dao Dejvis kup reprezentaciji Srbije iz sopstvenih prihoda, nastalih marketinškim ili drugim radnim aktivnostima. Navodna isplata od preko dva miliona dolara, mada ni ona do danas nije u celini isplaćena, Dejvis kup reprezentaciji Srbije jedino i isključivo je došla od Međunarodne teniske federacije, kao nagrada za postignute rezultate, a u svemu po pravilima te organizacije i propisima Teniskog saveza Srbije koji to regulišu", navodi se u saopštenju.Da tu ne bude kraj, pobrinuli su se iz Teniskog saveza Srbije, brzim odgovorom selektoru Obradoviću."Međunarodna teniska federacija (ITF) tačno je propisala nagradu za svako kolo u svim grupama Devis kupa, ali se ta nagrada odnosi isključivo na nacionalni savez. ITF ne propisuje ni jednim dokumentom kako će nacionalni savez potrošiti taj novac. Dakle, konstatacija da je novac od ITF uplaćen reprezentaciji kao nagrada za postignute rezultate nije tačna. Novac pripada Savezu, a Upravni odbor odlučuje na šta će on biti potrošen", navodi se u saopštenju Teniskog saveza Srbije."Igrači su na osnovu tih ugovora dobijali novac za igranje u dresu Srbije. Naravno, svaki ugovor je pojedinačan, sa različitim pojedinostima i kao takav nije dostupan javnosti bez dozvole igrača. Ukoliko reprezentativci to odobre, TSS će sa detaljima njihovih ugovora svakako obavestiti sve zainteresovane", navodi se u saopštenju TSS.Da li će se situacija smiriti, makar za novogodišnje praznike, ili će se predizborni rat nastaviti, videćemo u narednim danima.\nStart protiv Kazahstana\nNa tradicionalnom Hopman kupu, koji će biti održan u Pertu od 1. do 8. januara, selekcija Srbije igraće u A grupi sa timovima Belgije, Kazahstana i Australije.\nU prvom kolu Srbija će se 2. januara sastati sa Kazahstanom. Ana Ivanović će igrati protiv Jaroslave Švedove, a Novak Đoković protiv Andreja Golubjeva. U slučaju nerešenog rezultata odlučivaće meč u mešovitom dublu.Reprezentacija Srbije, koja je postavljena za prvog nosioca, u drugom kolu će igrati protiv Australije, čije boje će braniti Ališa Molik i Lejton Hjuit. Taj meč na programu je 4. januara.U trećem kolu 6. januara Ivanović i Đoković će se sastati sa Žistin Enan i Ruben Bemelmans, predstavnicima selekcije Belgije.U B grupi će igrati Velika Britanija (Laura Robson i Endi Marej), Italija (Frančeska Skjavone i Potito Staraće), Francuska (Kristina Mladenović i Nikolas Mau) i SAD (Betani Matek-Sends i Džon Izner). U finalu, koje je na programu 8. januara, sastaće se pobednici grupa.\nŽivojinović siguran u svoj program\nPredsednik Teniskog saveza Srbije Slobodan Živojinović, tvrdi da nije oteran sa sastanka sa beogradskim klubovima i da su napisi u štampi konstruisani i tendenciozni.\nŽivojinović tvrdi u saopštenju za javnost da je sam napustio sastanak u subotu jer je uvideo da pojedinci žele incident. "Posle izlaganja koje je bilo isto kao i u ostalim gradovima Srbije, shvatio sam da sastanak ide u drugom pravcu i da pojedinci žele incident", pojasnio je Slobodan Živojinović. Predsednik Teniskog saveza Srbije veruje da će na predstojećoj Skupštini saveza biti treći put izabran za prvog čoveka srpske kuće tenisa.\nŽivojinović izdao saopštenje\nPosle sastanka u Teniskom savezu Srbije i prezentacije četvorogodišnjeg plana, predsednik Teniskog saveza Srbije Slobodan Živojinović izdao je sopštenje za javnost.\nPovodom konstruisanih i tendecioznih natpisa u dnevnoj štampi, takođe i senazcionalističih naslova koji prate svi ovih dana moju kandidaturu za mesto predsednika Teniskog saveza Srbije u narednom periodu, želim da napomenem sledeće:1. Potpuno netačno je pisanje štampe i izjave anonimnih sportskih radnika da sam OTERAN sa sastanka sa beogradskim klubovima u subotu pre podne, u prostorijama Teniskog saveza Srbije. 2. Sastanak sam zakazao svim klubovima, kako bih prezentirao svoju kandidaturu i program razvoja Teniskog saveza Srbije u narednom periodu, i pozivu se odazvalo više od 20 klubova iz Beograda. Kada sam završio prezentaciju, koja je trajala između 15-20 minuta, sastanak je za mene bio završen, baš kao što se isti scenario moje prezentacije ponavljao i u drugim gradovima Srbije, pa nema razloga da tako ne bude i u Beogradu. 3. Pojedinici su tada, umesto, da, kako nalaže minimum pristojnosti, porazgovaramo o mom PROGRAMU, krenuli da pričaju o nekim forumima i sajtovima, na kojima su navodno tekstovi koje pišem ja, ili neko po mom nalogu(!!??), što je ne samo netačno, već je daleko od toga da bude tema sastanka sa klubovima, koji sam lično zakazao. 4. Obzirom da sam brzo shvatio da par pojedinaca želi samo INCIDENT, nikako razuman razgovor sa argumentima za i protiv, meni nije ostalo ništa drugo nego da napustim sastanak, obzirom da sam prezentaciju završio , a sastanak je krenuo u smeru zbog kojeg se nismo okupili. 5. Više od 80 odsto klubova koji su bili prisutni na tom sastanku, na čelu sa Gemaksom i Crvenom zvezdom, došli su da u konstruktivnom razgovoru razmotrimo sve aspekte mog PROGRAMA, i da ga podrže, ali se pojedincima to nije svidelo pa su odmah okrenuli u smeru koji nema ni najmanju dodirnu tačku sa sportom i tenisom. 6. Ponoviću, danas je pojedinim dnevnim pisanim medijima samo do bombastih naslova, od toga žive, urednici se ne unose u suštinu, tekstovi se pišu na osnovu rekla-kazala, a tenis je trenutno tema "broj 1". Međutim, čak i kao tema "broj 1", još nije bilo komentara ili natpisa koji se analitički bavi ovom temom, sa argumentima koji se mogu sakupiti ako neko hoće ozbiljno da se bavi poslom kojim se bavi, a istraživačko novinarstvo na ovoj temi imalo bi šta da kaže našoj javnosti, mada tenis od toga ne bi imalo nikakave koristi. 7. Na kraju, moram da priznam da jedva čekam da se održi Skupština, gde će napokon delegati i predstavnici klubova iz cele Srbije reći što imaju da kažu, posle toga će se novine i novinari okrenuti drugim temama, jer u toj činjenici da je Boba Živojinović po treći put predsednik TSS, nema nikakave - SENZACIJE!\nPilić završio sa Dejvis kupom\nNikola Pilić, dosadašnji savetnik selektora teniske reprezentacije Srbije Bogdana Obradovića, rekao je da je posle osvajanja Dejvis kupa odlučio da napusti tu funkciju.\n"Još posle titule odlučio sam da više ne budem savetnik, ali nisam hteo da kvarim veselje. Za mene je osvajanje Dejvis kupa sa trećom reprezentacijom pravi Mont Everest i dalje se ne može. Tako sam i 2005. uradio sa Hrvatskom. Osvojio sam trofej u Bratislavi i ja sam se povukao. Neće biti četvrte reprezentacije", rekao je Pilić za Sportski žurnal. "Pola veka sam u Dejvis kupu, 50 godina kao igrač i selektor, dovoljno za ceo život. Napravio sam sve što treba i sada mogu da se koncentrišem na druge stvari. Ja sam završio sa Dejvis kupom", dodao je on. Reprezentacija Srbije je 5. decembra prvi put u istoriji osvojila Dejvis kup, pobedom nad Francuskom od 3:2.


Saobraćaj će sutra uveče biti pušten od Takovske do Bulevara despota Stefana - Izazov\nRadio-televizija Srbije 19. novembra 2019. 19:10\n"Danas se završavaju radovi na kolovozu u Ulici Džordža Vašingtona u delu od Takovske ulice do Bulevara despota Stefana i ovaj deo ulice će već sutra uveče biti pušten za saobraćaj", rekao je Goran Vesić i dodao da će tako čitav potez četiri bulevara koji se rekonstruišu od Ruzveltove do Bulevara despota Stefana biti u saobraćaju.\nPrema njegovim rečima, u naredne dve nedelje za saobraćaj će biti puštena i poslednja deonica od stotinak metara od Bulevara despota Stefana do Drinčićeve ulice i tada će saobraćaj biti pušten u svim ulicama gde se vrši rekonstrukcija.\nPrecizirao je da je izvođač, domaća kompanija Energoprojekt dobila nalog da ubrza radove na rekonstrukciji trotoara tako da se očekuje da ovaj posao bude završen do kraja ove godine, najkasnije do polovine januara, zavisno od vremenskih uslova.\n"Kada čitav posao bude završen svi građani Beograda moći će da vide kako izgledaju nove rekonstruisane ulice 27. marta, Kraljice Marije i Džordža Vašingtona i da uporede sa Ulicom cara Dušana, koja još nije rekonstruisana. Preko sedamdeset godina, niko nije hteo ništa da uradi na ovim ulicama i bilo je sramota kako su izgledale. Beograd zaslužuje da bude sređen i ponosan sam jer ovaj grad postaje svaki dan sve lepši i uređeniji", poručio je Vesić.\nNaveo je i da će druga faza radova od Drinčićeve do Piarona de Mondezira i Tadeuša Košćuška biti realizovana od sredine aprila do kraja leta.\nRekonstrukcija parka Raše Popova\nVesić je rekao da će u naredne dve nedelje u tom kraju početi rekonstrukcija parka Raše Popova koji se nalazi između ulica Knez Danilova i 27. marta.\n"Na tom platou koji izlazi na ulicu 27. marta decenijama su bili kiosci i nelegalni objekti koji su ogledalo vlasti pre nas. I to pored Skupštine grada da bruka bude veća. Mi smo na zahtev stanara uklonili kioske, uradili projekat parka i urbanog džepa i sada kreće rekonstrukcija. U tom parku biće postavljena skulptura Raše Popova", rekao je Vesić i dodao da "ako dodamo Palilusku pijacu za koju završavamo proces dobijanja upotrebne dozvole jasno da nikada u tom kraju nije više urađeno na rekonstrukciji i uređenju".\nNajavio je da će Grad Beograd do kraja godine da raspiše tender za projektovanje i izvođenje jarbola sa srpskom zastavom koji će se nalaziti na Ušću.\n"Do kraja godine raspisujemo tender za izgradnju jarbola sa velikom srpskom zastavom. Visina jarbola će biti 80 metara i zastava će se videti iz mnogih delova našeg grada. Ponosni smo na ovaj projekat kao što smo ponosni na Beograd i Srbiju. Dok su Vučić i SNS na vlasti u Beogradu i Srbiji će se vijoriti samo srpske zastave i vodiće se srpska politika", zaključio je Vesić.


"Privrednici oprezniji kada je u pitanju zaduživanje" - Bonitet\n„Privrednici oprezniji kada je u pitanju zaduživanje“\nDiversifikacija izvora prihoda je stvar na kojoj privrednici trenutno uspešni rade, izjavio je za portal Biznis.rs Zoran Petrović, predsednik Izvršnog odbora Raiffeisen banke i predsednik Upravnog odbora Američke privredne komore u Srbiji (AmCham), ističući da je pandemija je ubrzala neke trendove i to pre svega u oblasti digitalizacije poslovanja.\nOn je potvrdio da su privrednici sada, u vreme pandemije, oprezniji kada je u pitanju zaduživanje zbog novih investicija, ali se pozvao na anketu AmCham, po kojoj dve trećine članica očekuje rast investicija u 2021. godini.\nPrema poslednjim dostupnim podacima iz trećeg kvartala 2020. godine, učešće investicionih kredita u novoodobrenim se smanjilo na 25 odsto. Logično, najveći deo novoodobrenih kredita privredi odnosio se na kredite za likvidnost i obrtna sredstva, 61 odsto, objašnjava Petrović.\nPrethodni tekstPočela da izlazi Politika (1904)\nSledeći tekstGlobalData: Indija će biti najbrže rastuća ekonomija u 2021.


Rezervni Nissan dijelovi za prodaju kabine i unutrašnjost, transportna vozila - Mascus Hrvatska\nVi ste ovdje: Mascus Hrvatska > Transportna vozila > Rezervni dijelovi > Kabine i unutrašnjost > Nissan\nRabljeni Nissan kabine i unutrašnjost na prodaju\nOvdje su rezultati pretrage rabljenih Nissan kabine i unutrašnjost strojeva koji su za prodaju. Nissan kabine i unutrašnjost oglase možete sortirati po cijeni, godini proizvodnje, države. Također možete koristiti kriterije pretraživanja na lijevoj strani kako biste suzili pretraživanje ili pročitajte više o Nissan kabine i unutrašnjost na Znamka dijelu.\nNissan UD TRUCKS / QUONID dijela: JE19068\nOvde je kompletna lista polovnih Nissan kabine i unutrašnjost za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Nissan kabine i unutrašnjost koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Nissan kabine i unutrašnjost koje Vas interesuju.


СЦЕНАРИО КОЈИ ЈЕ ЗАПАЊИО СВЕТ: Ево како би у четири минута изгледао напад Јужне на Северну Кореју (ВИДЕО)\n14-12-2019 15:08 Naoružanje Svet Planeta Video\nJužnokorejske vazduhoplovne snage su objavile video koji predstavlja simulaciju preventivnog napada na Severnu Koreju.\nAvioni Južne Koreje spremni su da odgovore na svaku agresiju (Foto: Jutjub)\nJužna Koreja je pokazala arsenal oružja nabavljen od SAD, a u videu su prikazani borbeni avioni F-35 i drugi kako napadaju severnokorejske položaje jasno označene crvenim zvezdama koje otkrivaju ko je zapravo "meta napada".\nČetvorominutni video počinje tako što špijunski dron američke proizvodnje, "global hok", otkriva neprijateljsku aktivnost, a potom avion uništava severnokorejski interkontinentalni balistički raketni sistem Kvasong-14. U klipu se spominje "slavna pobeda obećana bez obzira na okolnosti".\nProvokativni klip je objavljen nakon najnovijeg testiranja severnokorejskog raketnog motora obavljenog prošle sedmice koje mnogi smatraju velikim korakom napred do razvijanja dalekometnog balističkog projektila. Pjongjang insistira da oružje razvija isključivo za samoodbranu. Pregovori sa Amrikom za denuklearizaciju su propali prošle godine, a rok koji je Severna Koreja postavila za "oživljavanje" pregovora je kraj godine i brzo se približava.\nSevernokorejski zamenik ministra za spoljne poslove Ri Tae-song je rekao da "u potpunosti zavisi od SAD kakav će božićni poklon izabrati", ali nije otkrio kakve bi "poklone" Severna Koreja mogla da ponudi.\nSeul je 2014. godine potpisao ugovor s Vašingtonom za kupovinu F-35A borbenih aviona vrednih 6,8 milijardi dolara. Do 2021. godine će ih imati ukupno 40. Potpisan je i ugovor za kupovinu 30 RKU-5 Global ksok špijunskih dronova.\nPročitajte OVDE kakav su udarac doživeli teroristi u Siriji kada su naišli na SAA.\nERDOGAN NUDI BOGATSTVO ZA HAPŠENJE DAHLANA: Palestinac sa državljanstvom Srbije na listi najtraženijih terorista u Turskoj\nNIKO NE ZNA ŠTA JE LANSIRANO: Pjongjang testirao oružje u centru za koji je obećao da će ga zatvoriti\nKo je na koga vikao na samitu „normandijske četvorke“ – Peskov: Sve je bilo „u radnom režimu“


Odalović: Nema akta da je Izrael eksplicitno priznao Kosovo - Glas Srpske\nTanjug 21.09.2020 19:41\nBEOGRAD - Generalni sekretar Ministarstva spoljnih poslova Srbije Veljko Odalović rekao je da nema saznanja da je Izrael eksplicitno priznao samoproglašeno Kosovo, kao i da mu nije poznato da je bilo koja izraelska institucija donijela takav akt.\n“Ako oni smatraju da je telefonski razgovor obavljen 4. septembra priznanje, to je njihova stvar, ali čak i u obraćanju izraelskog premijera Benjamina Netanjahua kosovskim Albancima nijednog trenutka tako nešto nije potvrđeno”, rekao je Odalović.\n“To je pitanje o kojem će se sigurno još pričati i koje, još nije završeno na način na koji Priština misli da jeste”, ocijenio je Odalović za “Sputnjik”.\nOdalović je rekao da je Izrael prijateljska zemlja sa kojom Srbija ima odlične odnose i da je pitanje Kosova tema o kojoj dvije zemlje treba da se ozbiljno dogovore, što će se vjerovatno desiti nakon moguće posjete predsjednika Srbije Aleksandra Vučića Jerusalimu.\nAmbasador Izraela u Srbiji Jahel Vilan rekao je za TV “N1” da nema nikakvog pitanja u vezi sa tim da li će Izrael priznati ili ne samoproglašeno Kosovo, jer ga je priznao 4. septembra, a da sada treba vidjeti na koji način da se ne dozvoli da to utiče na odnose Srbije i Izraela.


Donošenje odluka - Kako izabrati najbolju mogućnost? | Saveti | Poslovi Infostud\nPut koji u životu izaberemo rezultat je niza odluka koje smo do tog momenta doneli i sproveli u delo. Ni u kom slučaju ne znači da su to bile samo ispravne, niti samo neispravne odluke.\nVeoma je teško znati koji je idealan posao za nas ili koji od dva rizična rešenja da odaberemo, sve ima svoje vrline i mane i zato nije neočekivano da ponekada pogrešimo. Važno je da u ključnim momentima, onima koji kod svakoga od nas ostavljaju velike posledice, odaberemo pravu odluku. Ona koja postiže ispunjenje cilja ili težnje u datoj situaciji. Donošenje odluka je proces pri kome smo suočeni sa nekoliko mogućnosti od kojih treba odabrati pravu, nakon čega sledi preduzimanje niza akcija kako bismo tu odluku sproveli u delo.\nNačin na koji donosimo odluke u velikoj meri zavisi od toga kakvi smo karakterno i koje su to osobine ličnosti koje nas čine drugačijim od drugih. Naravno, ciljevi, ambicije, interesovanja i želje utiču na to koju odluku, u kom momentu donosimo i koja je u skladu sa prioritetima koje smo odabrali za sebe. Odluke koje uključuju planiranje, dakle uzimanje u obzir dugoročnih (a samim tim i kratkoročnih) ciljeva, najkvalitetnije su jer time uzimate u obzir svoje životne ciljeve i ostvarujete ih preko "malih zalogaja". To znači da uzimate kontrolu nad svojim životom (ili bilo kojim njegovim aspektom).\nS obzirom da smo svi mi različiti i da svako od nas ima neke svoje načine kako funkcioniše, ni donošenje odluka nije univerzalno i svakom na isti način svojstveno. U zavisnosti kakvi smo kao ličnosti i odluke donosimo različito. A načini odlučivanja mogu biti:\nIntuitivno - odluke koje su donešene intuitivno su one bazirane na ranijem iskustvu i situacijama koje su bile slične trenutnoj. Odluke koje se donose na ovaj način prate određene šablone koji su se u prošlosti pokazali uspešnim\nLogički - prilikom ovakvog donošenja odluke, dolazi do razmatranja svih argumenata koji govore u prilog ili protiv odluke koja je na pomolu. Ovom prilikom dolazi do razlaganja podataka i njihovo upoređivanje sa ličnim afinitetima\nRazgovarajući sa nekim - ovom prilikom nam je, najčešće, potrebno da verbalizujemo svoje misli i da u saglasnosti sa nekim za koga smatramo da nas poznaje (ili ima slično iskustvo) i ko može objektivno da utiče na ovaj proces, donesemo odluku. To može da bude i stručno lice\nDvoumljenjem - u samostalno donošenje odluke, pri čemu smo svesni opcija koje su pred nama, uključujemo i pređašnja iskustva kao i analizu mogućih posledica. Sakupljamo neophodne podatke i posle izvesnog vremena donesemo odluku koju smatramo pravilnom. Važno je ne odugovlačiti previše jer to takođe može negativno da se odrazi na nas\nTestiranjem mogućih opcija - odlučujemo se za jednu opciju koju smo prethodno testirali u praksi. Na ovaj način stičemo uvid u moguće posledice odlučivanja. Ovo je koristan način donošenja odluka, ali često nismo u mogućnosti da testiramo izbore ili nemamo dovoljno vremena za to.\nKroz koje faze prolazimo prilikom donošenja odluka?\nUkoliko kvalitetno želimo da donesemo neku odluku, prvo je potrebno razmisliti da li za tim stvarno ima potrebe i biti svestan vremenskog ograničenja koje postoji pri odlučivanju. Postupak odlučivanja i donošenja odluka treba da sadrži sledeće faze:\nIdentifikacija problema - pre donošenja bilo kakve odluke, treba da postoji jasno definisana problemska situacija. Dakle, trebalo bi jasno postaviti problem kao i sve njegove aspekte, koji su njegovi uzroci i posledice\nDefinisanje ciljeva - precizno određivanje šta želimo da postignemo tj. šta nam je cilj za budućnost\nDonošenje preliminarne odluke i generisanje liste mogućih rešenja - donošenje potencijalnih rešenja i mogućnosti za rešavanja dileme ili problema. Trebalo bi razmisliti o svim opcijama koje se pred nama nalaze, šta je sve moguće učiniti\nProcena mogućih rešenja - argumentovana procena koje bi rešenje bilo dobro ili loše po nas.\nOdabir rešenja - kada sumiramo rezultate iskristalisaće se odluka koja je po nas najbolja i tada dolazi do odabira najboljeg rešenja.\nSprovođenje odluke u praksi - preduzimanje niza akcija koje bi našu odluku sprovele u delo i istrajnost u procesu sprovođenja.\nPraćenje izvršenja odluke - ukoliko rezultati nisu merljivi na licu mesta, trebalo bi pratiti kako napredujemo u sprovođenju odluke (izabrati način preko kog to možemo činiti).\nKoje prepreke se javljaju pri donošenju odluke?\nDonošenje odluke nije jednostavno. Posledice sa kojima se suočavamo nakon donesene odluke ne moraju uvek da budu pozitivne i strah od posledica može da bude i te kako opravdan. Zabrinutost za sadašnjost, na primer, može u znatnoj meri da oteža naša razmišljanja o budućnosti. Svako od nas nosi određeni potencijal da sabotira donošenje neke odluke. Faktori koji mogu da nam stanu na put ka odlučivanju su sledeći:\nLične karakteristike - osobine ličnosti poput nesigurnosti, manjka motivacije, neodlučnosti i sl. mogu da nas sabotiraju kada treba da donesemo neku odluku.\nNedostatak informacija - ukoliko nemamo opcija ni izbora, nema mesta ni donošenju odluke jer ona često podrazumeva eliminaciju nekih mogućih rešenja. Ukoliko mi nemamo informacije na osnovu kojih bismo mogli da donesemo odluku, najčešće je nećemo ni doneti.\nPredrasude o novoj situaciji u kojoj se možemo naći nakon donete odluke („to je loše po mene, neću se snaći" i sl.) jer, ukoliko unapred predodredimo propast kao rezultat nove odluke, takvu odluku nećemo doneti.\nSpoljašnji pritisci - faktori koji nas pritiskaju da ne donesemo odluku ili da, nasuprot tome, donesemo onu koja nije obavezno dobra po nas.\nKako ne treba donositi odluke?\nImpulsivno - donošenje odluke u sekundi, kada je analitičko razmišljanje gotovo isključeno.\nFatalistički - „neodlučivanje", prepuštanje toku stvari i okolnostima na koje naiđemo.\nImitirajući - kada se u procesu odlučivanja oslanjamo na tuđe izbore bez obzira da li nam oni odgovaraju ili ne.\nOdlaganje - odlaganje odluke sve do poslednjeg momenta kada najčešće budemo prinuđeni na neki izbor. Ignorisanje potrebe za odlučivanjem će nas takođe naterati u neku odluku koja, da je pravovremeno doneta, ne bi imala loše posledice.\nDonošenje odluka nije lak posao niti je uvek logičan izbor na nama, ali ono što je pri svemu tome važno je da ostanemo dosledni sebi i svojim vrednostima, željama i težnjama jer tako smanjujemo negativne posledice odluka koje smo doneli. Takve odluke nije uvek lako doneti i zato „konslultujete" svoje dugoročne ciljeve i izbor će vam biti olakšan.\nSviđa mi se 206\nNe sviđa mi se 120\n6 koraka do ostvarenih ciljeva


O NAMA | Gruppo5\nKompanija GRUPPO 5 osnovana je sa ciljem distribucije i razvoja elektro-energetskih sistema napajanja. U našoj ponudi nalaze se UPS sistemi, Dizel agregati, Solarni sistemi, Rek kabineti, Baterijski sistemi, PDU letve, Invertori i druga elektro-energetska oprema.\nGruppo 5 je ekskluzivni distributer RIELLO UPS sistema za Srbiju, Crnu Goru, Bosnu i Hercegovinu i Makedoniju, a samim tim najveći i najznačajniji partner kompanije RPS u regionu. Gruppo 5 je jedini sertifikovani servisni centar kompanije RPS S.p.A. za Riello UPS uređaje. Kompanija Riello Power Solutions je jedan od najznačajnijih svetskih proizvođača UPS sistema.\nJedan smo od najznačajnijih partnera kompanije EMSA Generator, renomiranog svetskog proizvodjača agregatskih sistema i opreme.\nGruppo 5 je takodje zastupnik za Raritan proizvode na teritoriji Srbije i užeg regiona. RARITAN je jedan od vodećih svetskih proizvođača intelegentnih PDU sistema, kao nezaobilaznih rešenja za data centre, za upravljanje i distribuciju energije, upravljanje insfrastrukturom i upravljanje pristupom.\nU saradnji sa kompanijom ADELSYSTEM, GRUPPO 5 svojim klijentima može ponuditi sisteme za napajanje industrijskih aplikaciji jednosmernom strujom.\nUkoliko tragate za rešenjima koja će vaše poslovanje učiniti produktivnim, pouzdanim i u skladu sa najsavremenijim svetskim standardima, GRUPPO 5 tim je tu za vas da svojom stručnošću i profesionalnim pristupom izadje u susret svim vašim zahtevima.


Lajčák: Nagraditi BiH u skladu sa napretkom u reformama | Office of the High Representative\nNa poziv slovenskog predsjedništva Evropske unije, Lajčák je informirao šefove diplomatije EU o političkoj situaciji u Bosni i Hercegovini i učestvovao u raspravi ministara o jačanju mira i stabilnosti na Zapadnom Balkanu.\n„Moramo biti pragmatični i fokusirati se na ono što je ostvarivo u određenom momentu. Istovremeno, jasno moramo reći političkim liderima u BiH šta se od njih očekuje u svakoj fazi procesa evropskih integracija. Uvjeti se moraju ispuniti i oni prvenstveno trebaju imati motivirajući snagu”, naglasio je Lajčak.\nProces evropskih integracija predstavlja strateški izazov za Bosnu i Hercegovina. Politički lideri i parlamentarci će imati priliku da pokažu kako se nose s tim izazovom 2. aprila, kad Parlament BiH bude odlučivao o zakonima za reformu policije. „Usvajanja tih zakona bi omogućilo potpisivanja Sporazuma o stabilizaciji i pridruživanju i konačno otvorilo put BiH prema Evropskoj uniji”, rekao je Lajčak.\nVisoki predstavnik i specijalni predstavnik EU takođe je podsjetio ministre da će teško doći do istinskog pomirenja u BiH dok su najtraženiji optuženici za ratne zločine i genocid, prvenstveno Karadžić i Mladić, i dalje na slobodi. „Nemoguće je govoriti o pomirenju bez pravde.”\nBosna i Hercegovina mora i u budućnosti ostati u centru pažnje Evropske unije, i zbog same činjenice što će EU nakon tranzicije OHR-a u ojačano predstavništvo EU preuzeti ključnu ulogu u pružanju podrške reformskim procesima u BiH, zaključio je Lajčák u svom obraćanju evropskim šefovima diplomatije.


"Tvrdi" Atletiko i ofanzivni Lajpcig odlučuju o drugom polufinalisti LŠ - Sport - Dnevni list Danas\nPočetna » Sport » „Tvrdi“ Atletiko i ofanzivni Lajpcig odlučuju o drugom polufinalisti LŠ\nSudar dva stila igre\n0Piše: O. N. 13. avgusta 2020. 09.26 Izmenjeno: 09.27\nOdnosno, da je trećeplasirani tim minule Bundeslige – Lajpcig savladiva prepreka za klub iz „svetog“ trojstva Primere, čija su trofejna tradicija, finansijska snaga i popularnost tik iza Realove i Barselonine.\nTo jest da će Dijego Simeone opet izvući maksimum iz svojih „ratnika“, (ma u kom sastavu bili) uvek spremnih da „izginu“ u sprovođenju taktičkih zamisli ultra temperamentnog argentinskog trenera, čiji tvrd i agresivan fudbal na rezultat ili izaziva veliko poštovanje ili nailazi na osporavanje.\n– Postoje treneri čija je filozofija slična mojoj, ali ja izuzetno cenim Dijega Simeonea, koji godinama gaji isti fudbalski stil. On nije uvek prijatan za njegove fudbalere, nije atraktivan ili uzbudljiv, ali ga igrači prate. Morate da imate poseban dar za to… Garantujem da bi 99 odsto kolega koji igraju tako, u sistemu 4-4-2, sa plitkom odbranom i „bezobrazno“, izgubilo posao posle dve godine. ali, ne i on. Eksplozivan je kao dinamit, daje podršku igračima i to je izuzetno – ishvalio je svojevremeno 33-godišnji Julijan Nagelsman starijeg kolegu ne znajući u tom trenutku da će se ove noći ukrstiti putevi „jorgandžija“ i Lajpciga, na čiju je klupu mladi stručnjak seo tek prošlog leta.\nNekadašnjem članu stručnog štaba Hofenhajma i Augsburga poznata je i Dijegova posebna glad za evropskim uspesima.\nI kada bi mu puleni krizirali u nacionalnom prvenstvu, kao što je bio slučaj u poslednjoj sezoni (16 remija, 4 poraza), nalazio je način da ih motiviše i spremi za međunarodne bitke, pa su zajedno dočekali kao drugi kraj takmičenja u grupi sa Juventusom, Bajerom i Lokomotivom (M), a onda u oba meča osmine finala lupili „ćušku“ Liverpulu (1:0, 3:2).\nNa nemačkog rivala mora bez zemljaka i trećeg golgetera ekipe Martina Koree i hrvatskog defanzivca Šime Vrsaljka (zaraženi korona virusom), ali tu su fenomenalni golman Oblak, sjajni odbrambeni fudbaleri Felipe, Lodi, Savić… klasni veznjaci poput Saula, Ljorentea, Vitola… napadača Morate… da ponesu teret u prvom ovom duelu.\nNa drugoj strani, prvoplasirani u grupi sa Lionom, Benfikom i Zenitom, ne može da računa da povređenog Konatea, dok su Timo Verner, Ampadu, Volf… ovog leta napustili klub, pa opet to nije okrnjilo ambicije mladog Nagelsmana i izabranika mu, a meč će pokazati koliko će te kadrovske promene i specifičnost stila igre Atletika uticati na ofanzivnost nemačkog tima, „našpanovanog“ na gol više.\nPre svega transfer Vernera u Čelsi, jer je ovaj fenomenalni napadač prošle sezone dao 32 gola i zaslužio transfer od 50 miliona evra.\nFudbal, Fudbalski klub Atletiko Madrid, Fudbalski klub Lajpcig, Korona virus, Liga šampiona


Indija: Najveći karantin na svetu\nU samo jednom danu petina čovečanstva našla se u izolaciji, nakon što je premijer Narendra Modi naredio svim građanima Indije da nikako ne napuštaju domove. Međutim, i pored upozorenja vlasti, mnogi nisu ispoštovali mere izolacije, zbog čega su indijski policajci veoma oštro reagovali.\n108 miliona Kineza ponovo POD IZOLACIJOM: Taman što je počeo povratak na normalan život - UVEDEN KARANTIN\nKORONA NE ŠTEDI NIKOGA Merkelova je od juče u karantinu, a spisak javnih ličnosti za koje se sumnja ili zna da su zaražene je DUGAČAK\nNEDAVNO BORAVIO U KINI Muškarac IZOLOVAN u splitskoj bolnici zbog sumnje na koronavirus\nPolicija Njujorka objavila je napad na policajca koji se desio u sredu, a za koji je osumnjičen Dženan Čamović.\nPolicije Velike Britanije i Portugala suočavaju se za ozbiljnim kritikama zato što im je trebalo više od decenije da identifikuju glavnog osumnjičenog za otmicu Medlin Meken, tada trogodišnje britanske devojčice koja je nestala tokom porodičnog odmora u mestu Praja da Luz u Portugalu 2007. godine.\nViše stotina ljudi različitih nacionalnosti protestovalo je u Tokiju protiv rasne diskriminacije, policijske brutalnosti i u znak solidarnosti sa demonstracijama zbog ubistva Afroamerikanca Džordža Flojda u SAD.\nKina će vakcinu protiv novog korona virusa učiniti "globalnim javnim dobrom", izjavio je kineski ministar nauke i tehnologije.\nNajmanje deset ljudi je poginulo kada su naoružani napadači otvorili vatru na ustanovu za odvikavanje od droge u meksičkom gradu Iraupato, saopštila je danas vlada države Gvanahuato.\nTropska oluja Kristobal, koja se kreće prema jugoistoku SAD, već je prouzrokovala tornado na Floridi i jake kiše, kao i poplave u Meksiku i Centralnoj Americi.\nU Vašingtonu NAJVEĆI PROTEST IKADA, a Tramp tvrdi: Manja gužva nego što se očekivalo\nNa ulicama gradova širom SAD protestuju stotine hiljade građana protiv policijske brutalnosti, a predsednik Donald Tramp o svemu tome ima malo drugačije mišljenje tvrdeći da je u Vašingtonu "manja gužva nego što bi se to očekivalo".\nPRVI "DOMAĆI" SLUČAJ U Kini posle dve nedelje prijavljen oboleli koji nije došao iz inostranstva\nTužioci i sudije: "Struka treba da bude jedinstvena"\nPodsticaj inovacija i generisanje dobrih dela


Naser Keljmendi na slobodi?\nJednom od najvećih narko-bosova na svijetu Naseru Keljmendiju u nedjelju je istekao jednomjesečni pritvor u kojem se nalazio od 9. maja kada je uhapšen u Prištini, a iz Ministarstva pravde Kosova danas “Glas Srpske” nije dobio odgovore da li je Keljmendi na slobodi ili mu je produžen pritvor.\nU Ministarstvu pravde BiH danas su rekli da od Ministarstva pravde Kosova nisu dobili nikakvu informaciju šta je sa Keljmendijem, niti da li je donesena odluka o izručenju u BiH.\nKako je “Glasu Srpske” ranije rekao izvor iz Ministarstva pravde BiH, Keljmendi se nije nalazio u ekstradicionom pritvoru, a na osnovu toga može se zaključiti da ga ne planiraju izručiti BiH, već će mu najvjerovatnije u Prištini suditi za krivična djela za koja se tereti u BiH.\nKeljmendija je 5. maja uhapsila kosovska policija na osnovu međunarodne potjernice koju je za njim prošle godine raspisao Sud BiH.\nKeljmendi se u BiH sumnjiči za organizovani kriminal, promet opojne droge, ubistvo sarajevskog mafijaša Ramiza Delalića Ćele i druga teška krivična djela.


Danci dele komplimente crno-belima, misterija Bata Mirković, hoćemo li videti Partizanovu ''divlju energiju''? - Sportske.net\nDanci dele komplimente crno-belima, misterija Bata Mirković, hoćemo li videti Partizanovu ''divlju energiju''?\nAli, domaćini prognoziraju i rezultat u svoju korist.\nValijente se uverio koliko Partizan vredi, ima i važan argumentPartizan i Spartak večeras na sceni, RTS ažurirao programsku šemu, ali nema mesta i za jedne i za druge!Presedan - Mirković nije održao konferenciju pred duel sa DancimaNordsjeland prodao vezistu pred duel sa Partizanom'Bata' stupa na scenu, koji tim će izvesti u Farumu?\nPoslednje najave utakmice trećeg kola kvalifikacija za Ligu Evrope između Nordsjelanda i Partizana stižu od trenera danskog tima Kaspera Hjulmanda i talentovanog napadača Mikela Damsgarda.\nHjulmand je na početku razgovora sa novinarima biranim rečima govorio o Partizanu.\n''To je veliki srpski tim, sa tradicijom za ponos. Partizan je proizveo veliki broj sjajnih igrača i zbog toga su, naravno, i favoriti, sa velikim ofanzivnim kvalitetom'', istakao je Hjulmand.\nIpak, iako veoma ceni crno-bele, naglašava da su oni ''dobri, ali ne i strašni'' i uporedio ih je sa PAOK-om, sa kojim se Nordsjeland sastao tokom priprema početkom jula i slavio sa 2:1.\nDanci su snimili sve vrline i mane u Partizanovoj igri, ali trener Hjulmand priznaje da ne zna šta može da se očekuje od novog trenera crno-belih Zorana Mirkovića.\n''Gledali smo nekoliko Partizanovih utakmica i dobro smo pripremljeni, ali ove nedelje su promenili trenera. Sa njim verovatno će biti i nekih promena u timu za koje se zaista ne možemo pripremiti'', konstatuje Hjulmand i dodaje:\n''Prvo i najvažnije, moramo igrati disciplinovano, jer to takođe znači da imate samopouzdanje da se usudite da odigrate loptu i odete u slobodan prostor. Na fudbalskom terenu uvek postoji prostor i treba ga iskoristiti''.\nJedan od aduta Nordsjelanda u večerašnjem meču biće i 18-godišnji krilni napadač Mikel Damsgard, koji se već ustalio u prvom timu.\nRaduje se novom izazovu, tvrdi da će mu biti zanimljivo i da vidi navijače Partizana, jer ga i protivničke pristalice dodatno motivišu.\n''Protiv Partizana će biti drugačije nego sa AIK-om. Verovatno će doći sa divljom energijom i pokušati da nas fizički nadjačaju, ali moramo da pokažemo da umemo da tome odolimo.\nOdlično je igrati ovakve utakmice, svaki put je neko novo iskustvo. Verujemo u naše šanse i sanjamo o grupnoj fazi takmičenja, 1:0 bi bio dobar rezultat pred odlazak u Beograd'', poručuje Damsgard.


Trivićeva: U planu da što više djece pohađa predškolsko – Novosti Plus\nMinistar prosvjete i kulture Republike Srpske Natalija Trivić poručila je da je Ministarstvu važno da što veći broj djece u Srpskoj bude obuhvaćen predškolskim programom, za šta je Vlada Srpske ove godine izdvojila 350.000 KM, a organizacija “Spasimo djecu” 50.000 KM. Trivićeva je, nakon sastanka sa direktorima predškolskih ustanova Republike Srpske, novinarima u Banjaluci rekla da je na sastanku zaključeno da je uspješno završen program pripreme za školu 4.500 djece, koji je trajao od marta do kraja maja.\n“Za narednu godinu, već ćemo u novembru jasno definisati koliko ima djece i na koji način ćemo provoditi program pred polazak u školu. U provođenje ovog programa uključićemo sve privatne i javne predškolske ustanove”, kaže Trivićeva.\nOna je podsjetila da je u januaru održala prvi sastanak sa direktorima predškolskih ustanova Republike Srpske na kojem su dogovorili plan rad za ovu godinu i zaključili da će se na polugodišnjem nivou vidjeti da rezimiraju šta je urađeno i šta ih čeka u narednom periodu.\n“Zadovoljni smo odzivom direktora predškolskih ustanova, jer je sastanku prisustvovalo 70 direktora privatnih i javnih vrtića”, precizirala je Trivićeva. Prema njenim riječima, na sastanku je bilo riječi i o inicijativama za izmjene Zakona o predškolskom vaspitanju i obrazovanju koje će donijeti analiza trenutnog stanja da bi se mogli adekvatno pripremiti za narednu godinu.\n“Na današnjem sastanku prezentovan je i program podrške organizacije UNICEF u odnosu između vaspitača i roditelja i dio programa koji se odnosi na inkluziju djece sa poteškoćama u razvoju”, rekla je Trivićeva.\nOna je poručila da sva djeca imaju jednako pravo na predškolsko, osnovno i srednje obrazovanje. Direktor vrtića “Čika Jova Zmaj” u Foči Slađana Vladičić rekla je da se sa resornim ministarstvom radi na poboljšanju uslova u vrtićima.\n“U narednom periodu očekujem velike promjene na polju predškolskog vaspitanja i obrazovanja”, dodala je Vladičićeva.\nOna je pojasnila da Foča ima problema sa smještajnim kapacitetima, ali da se gradi novi vrtić, koji će naredne godine moći da primi 250 djece.\n← Zaživjela srednjovijekovna tradicija u Jajcu\nAnica Dobra i Irfan Mensur dobitnici nagrade “Zlatni platan” →


EU razmatra privremenu zabranu tehnologije za prepoznavanje lica – Analiziraj.ba\nUkoliko se to dogodi bit će zaustavljeni projekti i planovi u oblasti vještačke inteligencije\nFoto: timJ / Unsplash\nEvropska komisija razmatra uvođenje privremene zabrane tehnologije za prepoznavanje lica za privatne i javne aktere, sudeći prema nacrtu Bijele knjige o vještačkoj inteligenciji.\nUkoliko se to dogodi bit će zaustavljeni tekući projekti i planovi u oblasti vještačke inteligencije u nekim članicama Evropske unije, uključujući Njemačku koja želi tehnologiju za prepoznavanje lica uvesti na 134 željezničke stanice i 14 aerodroma.\nDokument Komisije, koji pruža uvid u prijedloge za evropski pristup vještačkoj inteligenciji, predviđa da budući regulatorni okvir može “uključivati vremenski ograničenu zabranu korištenja tehnologije za prepoznavanje lica na javnim mjestima”.\nU dokumentu se dodaje da “korištenje tehnologije za prepoznavanje lica od privatnih ili javnih aktera u javnom prostoru treba biti zabranjeno na tri do pet godina tokom kojih bi mogle da budu razvijene metodologije za procjenu uticaja te tehnologije i mjere za upravljanje rizikom”.\nNacrt Bijele knjige, čiju bi kompletnu verziju Komisija trebalo da objavi do kraja februara, sadrži regulatorne opcije za vještačku inteligenciju širom Evropske unije.


Šarapova lako do osmine finala, pobedili Tomić i Anderson - Sportske.net\nŠarapova lako do osmine finala, pobedili Tomić i Anderson\nRuska teniserka Marija Šarapova plasirala se u osminu finala Otvorenog prvenstva Australije.\nRuska teniserka je u Melburnu danas pobedila Kazahstanku Zarinu Dijas sa 2:0 u setovima (6:1, 6:1).\nDrugi nosilac Šarapova je do pobede došla za 62 minuta i bez većih problema se plasirala u osminu finala.\nOna će za mesto u četvrtfinalu igrati protiv 22. teniserke sveta Kineskinje Šuaj Peng, koja je jutros pobedila Kazahstanku Jaroslavu švedovu sa 7:6, 6:3.\nAustralijanac Bernard Tomić plasirao se u osminu finala pošto je pobedio sunarodnika Sema Grota sa 6:4, 7:6, 6:3. On će igrati protiv Čeha Tomaša Berdiha, koji je pobedio Viktora Troickog sa 6:4, 6:3, 6:4.\nJužnoafrički teniser Kevin Anderson plasirao se u osminu finala pošto je pobedio Francuza Rišara Gaskea u tri seta, 6:4, 7:6, 7:6. Njegov protivnik biće pobednik duela trećeg nosioca Španca Rafaela Nadala i Izraelca Dudija Sele.


Jovana Nikolić - strana 2 - Vesti - Svet Plus\njovana nikolic najnovije vesti - strana 2\nDanijel Alibabić nastavlja da ismeva Jovanu Nikolić na društvenim mrežama! ..\nDanijel Alibabić: Jovana mora biti kažnjena zbog gnusnih laži koje je ..\nDanijel Alibabić: Neprijatno mi je zbog moje bivše supruge, ali nemam potrebu ..\nJovana Nikolić i Danijel Alibabić i dalje dižu prašinu u javnosti, te se kraj njihove sage ni ne nazire. Štaviše, manekenka se brine da će pevač kao "keca iz rukava" sada da izvadi snimak njihovog seksa sa medenog meseca.\nLjubavnik Jovane Nikolić: Imali smo seks dok je bila u braku! Žalila se da je ..\nSaga o Alibabićima se nastavlja, pa čak i proširuje, i uvodi nove likove. Tako, oglasio se i izvesni Milan Šišarica, koji tvrdi da je imao seksualnu aferu sa Jovanom Nikolić dok je ona bila u braku sa Danijelom Alibabićem.


KONTINENTAL ULAŽE U SUBOTICU ZBOG DOBRIH REZULTATA - Magločistač\nPočetna Aktuelno KONTINENTAL ULAŽE U SUBOTICU ZBOG DOBRIH REZULTATA\nKONTINENTAL ULAŽE U SUBOTICU ZBOG DOBRIH REZULTATA\nNemačka kompanija Kontinental se odlučila za dalje ulaganje u Subotici zbog dosadašnjeg uspeha subotičke fabrike na međunarodnom tržištu automobilske industrije i zadovoljstva kupaca, izjavio je Tanjugu direktor preduzeća Kontitek fluid Srbija Živko Topalović.\nOn je rekao da je projekcija da će u narednih nekoliko godina dosta novih projekata biti započeto u fabrici u Subotici, zbog čega su se odlučili za proširenje kapaciteta, koje je ozvaničeno potpisivanjem Memoranduma o razumevanju sa Vladom Srbije i odlukom Skupštine grada Subotica da ovoj fabrici dodeli zemljište bez naknade.\n„Ova fabrika u Subotici trenutno ima prednost da ima jednu organizaciju koja je u poslednjih 3-4 godine prošla sito i rešeto što se tiče automobilske industrije. To je veliki kapital ove fabrike, da je pokazala da može da odigra sa najjačim igračima automobilske industrije jednu jaku utakmicu, rekao je Topalović Tanjugu.\nkontinental kontiteh continental contitech crevacontitech.de\nZbog toga je, kako je rekao, bord Kontinentala odlučio da nagradi tim koji pobeđuje.\nNemački Kontinental nije prvi strani investitor koji je u Subotici nastavio sa daljim ulaganjima u proširenje kapaciteta.\nPre njih takođe nemački Simens je u nekoliko navrata širio svoje kapacitete, proizvodnu površinu, kao i broj radnika, dok je nakon preuzimanja Dunkermotorena, koji je takođe povećao svoje kapacitete u Subotici, američki Ametek upravo Suboticu odabrao za preseljenje svoje proizvodnje malih motora.\nČlan Gradskog veća zadužen za privredu Nebojša Daraboš to vidi kao dokaz toga da je Subotica dobro mesto za ulaganja.\n„Sama činjenica da Kontinental ne samo da ispunjava svoje obaveze iz 2011. godine, nego i širi dodatno proizvodnju govori da su oni zadovoljni uslovima koje mi stvaramo na nivou lokalne samouprave. Sama činjenica da je Ametek ovde preselio proizvodnju iz druge zemlje i u narednim godinama dodatno zaposli 600 ljudi govori da mi ozbiljno radimo svoj posao, rekao je Daraboš Tanjugu.\nJedan od najvećih svetskih dobavljača u auto-industriji, kompanija Kontinental, potpisala je početkom jula s Vladom Srbije Memorandum o razumevanju, što će omogućiti zapošljavanje novih 500 radnika i investiciju od 17 miliona evra.\nKompanija Kontinental u Subotici posluje od 2011. kada je uz investiciju od 11 miliona evra zaposlila 650 radnika.


U Briselu, centru Evropske unije, nalazi se veliki broj ruskih i kineskih špijuna, kazali su zvaničnici EU za njemački list "Welt am Sonntag". Diplomete dobile i upozorenje da ne ulaze u određene restorane i kafiće.\nDiplomatama je, kako se izvještava, rečeno da izbjegavaju određene restorane u ovom belgijskom gradu.\nEvropska služba za vanjske poslove (EEAS) procjenjuje da se u prijestonici EU trenutno nalazi oko 250 kineskih i 200 ruskih špijuna navodeći da su im glavne mete diplomate EU.\nDiplomatama i vojnim zvaničnicima savjetovano je da izbjegavaju određene dijelove Brisela, uključujući popularne restorane i kafiće u blizini glavne zgrade Evropske komisije.\nPrema EEAS-u, na čijem je čelu glavni diplomata EU Federica Mogerini, ovi obavještajci su uglavnom smješteni u ambasadama ili konzulatima svojih matičnih zemalja. Bez navođenja podataka, iz EEAS-a je saopšteno da je i Rusija u prošlosti imala veliki broj agenata stacioniranih u Briselu.\nPriča o špijunaži u Briselu spada u domen javne tajne, ali i visoki zvaničnici su svjesni da je to njihova svakodnevnica s obzirom na važnost samog grada i instutucija koje se u njemu nalaze.\nJedan od većih skandala vezanih za špijunažu je izbio 2003. godine, nakon što su u zgradi Evropskog vijeća u zgradi Justis Lipsius otkriveni uređaji za prisluškivanje u uredima koje su koristili britanski, francuski, njemački i španski diplomate. Iako krivac nikada nije otkriven, sumnja je i danas primarno usmjerena na Izrael i SAD.\nOsim operativaca iz Rusije i Kine, vjeruje se da su američki i marokanski agenti takođe aktivni u Briselu, prenosi DW.\nIako vas možda nervira kada petogodišnjak poč...


FIAT OSTAJE, ali sa manje povlastica: Novi ugovor pod drugačijim uslovima | InfoKG - Gradski portal - Kragujevac - Najnovije vesti\nFIAT OSTAJE, ali sa manje povlastica: Novi ugovor pod drugačijim uslovima\n10:00 | Utorak, 10 04 2018\nIzvesno je da će Fiat i posle isteka desetogodišnjeg ugovora ostati u Kragujevcu, ali će, prema najavama zvaničnika države Srbije, poslovati pod drugačijim uslovima. To bi gradski i državni budžet moglo da uveća za više milijardi dinara, u zavisnosti od poslovanja ove kompanije, pišu Novosti.\n"Novi ugovor s torinskom kompanijom će, za razliku od prethodnog, biti u interesu građana Srbije", kaže premijerka Ana Brnabić. "Mi smo, takođe, imali ulogu medijatora u pregovorima između sindikata i poslovodstva Fiata i izdejstvovali da se potpiše novi, trogodišnji ugovor".\nViše detalja o novoj saradnji nije saopšteno, a "Novosti" nezvanično saznaju da će se suština izmene ugovora odnositi na ukidanje benefita države i Kragujevca - kompaniji FCA.\nU prvom ugovoru Fiat je bio oslobođen lokalnih poreza na imovinu i urbanistički plan, kao i na isticanje zaštitnog znaka. S obzirom na to da se fabrika prostire na više od 140 hektara i da su obeležja ove kompanije vidljiva na "svakom koraku" u gradu, "krvna slika" lokalnog budžeta bi trebalo značajno da se popravi. Nastavak saradnje doneće i mnogobrojna finansijska rasterećenja državnoj kasi. Država, najverovatnije, više neće plaćati pune doprinose za oko 2.500 radnika. Srazmerno vlasničkom udelu, izmirivaće se i obaveze na dobit, PDV, imovinu... Spisak olakšica koje ova kompanija uživa u Srbiji je dugačak i za mnoge stručnjake iz ove oblasti skoro "nepristojan" u tržišnom poslovanju.\nNaznake novog kursa u saradnji države Srbije i Fiata postale su vidljive posle protesta radnika zbog visine plata sredinom prošle godine, kada su predstavnici Vlade posredovali u pregovorima između poslovodstva i sindikata. Posle toga definisan je ugovor o prinadležnostima za radnike u naredne tri godine, čime je prvi put probijen rok trajanja ugovora oročenog na deset godina. Prosečna plata je početkom godine uvećana na 42.500 dinara, a zaposleni u kooperantskim firmama nisu obuhvaćeni tim dogovorom. Prošlog meseca saopšteno je i da će komponentaš Magneti Mareli postati deo porodice torinsko-srpske kompanije.\nPrema rečima Zorana Markovića, čelnika Samostalnog sindikata FCA Srbija, proces pripajanja stotinak radnika trebalo bi da bude završen do Praznika rada - 1. maja. Oni će od tog trenutka primati (uvećanu) prosečnu platu, na nivou matične kompanije.\nDesetogodišnji ugovor o poslovno-tehničkoj saradnji između države Srbije i Fiata ističe 29. septembra. Od početka proizvodnje modela "500 L" potražnja za ovim automobilom nije značajno oscilirala, ali se svi stručnjaci slažu da je vreme za proizvodnju novog modela. To će, kako saznajemo, biti deo novog ugovora, ali će i država Srbija, najverovatnije, srazmerno svom ulogu u fabrici (finansijski), učestvovati u izradi novog automobila.\nSignal da FIAT ostaje: Novi "Fića" sledeće godine 11:00


Nakon što je jučer (11.07.) u Srebrenici obilježena 15. godišnjica genocida nad Bošnjacima, uz prisustvo brojnih domaćih i stranih delegacija, u Bratuncu je danas centralni dio manifestacije „Petrovdanski dani“ posvećene stradanju Srba u regiji Birač. Ovdje, barem iz dosadašnjeg iskustva, osim možda srbijanske i delegacije iz RS neće biti visokih, posebno ne stranih zvaničnika. Očekuje se da će u Bratuncu danas biti ministar rada i boračko-invalidske zaštite RS, Rade Ristović, te drugi predstavnici vlasti tog entiteta i predstavnici srpskog naroda u zajedničkim insitucijama BiH.\nObilježavanje premješteno u Bratuncu\nCentralni dio programa je u 15 sati kada će na Vojničkom groblju u Bratuncu biti osviješten centralni spomen krst i služen parastos za sve srpske žrtve ubijene tokom rata.\n"Petrovdanski dani" do sada su bili organizirani u samoj Srebrenici\nPrema podacima vlasti Republike Srpske tokom rata na širem području Birača ubijeno 3.267 Srba. 12. jul i pravoslavni vjerski praznik Petrovdan odbran je u znak sjećanja na 65 ubijenih i 25 nestalih srpskih civila na isti datum1992. godine u srebreničkim selima Zalazje i Sase, te Zagonima i Biljači u bratunačkoj opštini. Do sada je centralni program održavan u Srfebrenici, često uz incidente radikalnih grupa, gostiju iz Srbije. O odluci da sa završnica manifestacije premjesti u Bratunac Miloš Milovanović, sekretar Boračke organizacije u Srebrenici, kaže:\n„Ovaj program obilježavanja stradanja srpskog naroda Birča i Podrinja je u organizaciji Vlade RS, odnosno Odbora za njegovanje tradicije oslobodilačkih ratova. Iz tog odbora nam je javljeno da je program promijenjen i da će sve biti održano u Bratuncu. Tačne razloge ne znamo ni mi u Boračkoj organizaciji Srebrenica."\nAutor: Marinko Sekulić/agencije


Kao i svake godine, ulaz na festival je besplatan, a centralna aktivnost je trampa polovnih, pročitanih knjiga, poručuju organizatori. Posetioci će moći da razmenjuju knjige od 13 do 22h.\nPosetioce takođe očekuju radionice, tribine i filmske projekcije koje u fokusu imaju knjigu. Tokom dva sata trampe stripova biće organizovana i radionica stripa, a biće upriličen i tradicionalni program "Poznati čitaju".\nMesto starog bioskopa Zvezda na Terazijama biće pretvoreno u mesto na kome se slavi čitanje, razgovara o knjizi, razmenjuju preporuke, ali i pročitana dela. Korišćenjem starog bioskopa Zvezda, Festival pored svoje primarne svrhe, a to je promocija kulture čitanja, pokušava da utiče na svest ljudi o nestanku kulturnih mesta sa mape kulturnih događaja ovog grada i značaju njihovog povratka na istu, piše u saopštenju.\n20h Projekcija filma „Fahrenheit 451"\n13.30h Radionica „And...Here...We....Go! - veza između stripa i filma"\n13.30h Trampa stripova\n16h Poznati čitaju\n17.30h Tribina „Knjiga u svetu filma"\n20h Projekcija filma „Sin City"\n13h Radionica kreativnog pisanja\n17.30h Tribina „Reanimacija: Kultura ovde i dalje živi"\n20h Projekcija filma po izboru publike\n22h Zatvaranje festivala i proglašavanje pobednika konkursa\nTreći festival muzičkog dokumentarnog filma u DKSG


Bivši evropski komesar za proširenje Johanes Han i novinarka Olivera Lakić nekoliko dana nakon što je ranjena ispred svoje zgrade\nOlivera Lakić je 8. maja 2018. godine ranjena ispred ulaza zgrade u kojoj živi, kada joj je nepoznata osoba prišla s leđa i iz blizine ispalila metak u desnu potkoljenicu.\nIako se istragom bavi tim od čak pet tužilaca Višeg državnog tužilaštva u Podgorici, do danas nisu saslušane osobe o kojima je novinarka pisala u istraživačkim tekstovima, a koji su joj u posljednjoj deceniji više puta prijetili.\nKriminalna grupa iz CG pokušala ubiti Oliveru Lakić\nPosebno je problematično, kaže advokat Tomović za Radio Sobodna Evropa, to što je odnos Tužilaštva prema njegovoj žrtvi napada pasivan.\n"Šest mjeseci od otvaranja istrage, Više tužilaštvo je tek u septembru 2019. godine dozvolilo da se Lakić omogući uvid u spise predmeta. To je omogućeno tek nakon nekoliko zahtjeva urgencija i u konačnom, ličnog obraćanja Lakić Vrhovnom državnom tužilaštvu", navodi Tomović.\nNakon toga, dodaje on, Lakić je prvi put od pokretanja krivičnog postupka saslušana tek 6. novembra prošle godine, praktično nakon završetka saslušanja i dokaznih radnji, što je neuobičajni slijed radnji.\n"Tužilaštvo bi trebalo odmah da pozove oštećenu i da joj prezentuje sve dokaze koji stoje u predmetu, kao i da je obavijesti o saslušanju osoba koja su osumnjičena ili su pod optužbom", kaže Tomović.\nSmatra i da, bez obzira što istraga traje 14 mjeseci i što posotji veliki broj dokaza, Tužilaštvo je moralo izaći sa nekim konkretnim rezultatom, odnoso da da se već procesuiraju i nađu počinioci i nalogodavci tog krivičnog djela.\nNovinarka Olivera Lakić je prošle godine bila obitnica Međunarodne nagrade Hrabra žena, koju dodjeljuje američki Stejt department.\nNagrada se dodjeljuje ženama iz čitavog svijeta koje su, uprkos velikom ličnom riziku, primjer izvrsne hrabrosti i liderstva u promociji ljudskih prava, jednakosti žena i društvenog napretka.\nNagrada za hrabrost Oliveri Lakić


„Turski tok“ na pragu Evrope, Italija želi svoj deo - Sputnjik Srbija\n09:43 27.05.2018 (osveženo 10:13 27.05.2018) Preuzmite kraći link\nRealno je da gasovod „Turski tok“ bude produžen od Bugarske do Italije, izjavio je poslanik Parlamenta Italije iz partije „Liga“ Paolo Grimoldi na Peterburškom međunarodnom ekonomskom forumu.\n„Potreban je novi sporazum kako bi ’Turski tok‘ došao iz Bugarske u Italiju, jer Rusija ima ne samo ekonomski, već i politički interes“, rekao je Grimoldi, čija partija je deo vladajuće koalicije u Italiji.\nPrema njegovim rečima, ranije italijanske vlasti su se više brinule o dobrim odnosima unutar Evrope, nego o interesima svoje zemlje. Međutim, sada je u zemlji nova Vlada koja namerava da se brine o interesima sopstvene zemlje, rekao je on.\n„Naši interesi su direktna saradnja sa Rusijom i njenim vlastima“, dodao je Grimoldi.\nJuče su „Gasprom“ i Vlada Turske potpisali protokol o izgradnji kopnenog dela drugog kraka „Turskog toka“.\nRuska kompanija je naglasila da taj dokument omogućava da se pređe na praktične korake za izgradnju gasovoda do EU. Za izgradnju kopnenog dela odgovaraće zajednička kompanija „Turkakim gaz tasima A. S.“ koja je izgrađena na partnerskoj osnovi.


Otvorenje džamije u Ljubljani nakon ramazana slijedeće godine - AKOS\nHome > Vijesti > Dijaspora > Otvorenje džamije u Ljubljani nakon ramazana slijedeće godine\nOtvorenje džamije u Ljubljani nakon ramazana slijedeće godine\n„Dobivanje upotrebne dozvole je ispunjenje cilja kojemu su težili muslimani u Sloveniji već pedeset godina. Slijedi nam registriranje kompletnog kompleksa u katastar i službeno dobivanje adrese našeg centra. U narednom periodu preostaju nam završni radovi na kupoli džamije, mihraba, minbera, abdesthane te kupovina namještaja u kompletnom centru. Cijeli kompleks je građen savremenom tehnikom i vjerovatno se radi o najmodernijem centru kojeg muslimani imaju u Evropi”, kazao nam je muftija Grabus.\nIslamska zajednica traži objašnjenje od Slovenije zbog izjava o ljubljanskoj džamiji\nTagovano ljubljana Slovenija\nPodrška Sadet ef. Bilaliću: 44 imama iz Sarajeva u Gacku


FK PARTIZAN: Jojićev transfer trenutno najvažniji – Nadlanu.com\nFK PARTIZAN: Jojićev transfer trenutno najvažniji\nPotpredsednik Partizana Duško Jovanović rekao je danas da je uprava tog kluba trenutno fokusirana samo na transfer fudbalera Miloša Jojića i da se nije razgovaralo o odlasku Dragana Đurića sa funkcije predsednika crno-belih.\nPojedini beogradski mediji danas su objavili informaciju da će se predsednik Partizana Dragan Đurić povući sa te funkcije.\n“Nista nije dogovoreno, niti se pričalo na tu temu. Jesmo u kontaktu sa Đurićem, razgovarali smo juče, ali sada smo fokusirani na transfer Jojoća i da to odradimo na najbolji način”, kazao je Jovanović agenciji Beta.\nJojić, najbolji fudbaler Srbije u jesenjem delu šampionata, juče je napustio pripreme Partizana u Turskoj, a danas popodne je već stigao u Dortmund gde bi trebalo da potpiše ugovor sa Borusijom.\n“Po mojim informacijama, Jojić bi lekarske preglede trebalo da završi do večeras i ako sve bude u redu, sutra će potpisati ugovor”, rekao je Jovanović.\nVlasnik Zekstre i predsednik fudbalskog kluba Partizan Dragan Đurić pušten je prošle nedelje iz pritvora, jer je položio jemstvo od dva miliona evra u dinarskoj protivrednosti.\nĐurić je uhapšen zbog krivične prijave koju je protiv njega podnela policija u vezi s privatizacijom Veterinarskog zavoda, kao jedne od sporne 24 privatizacije.\nTužilaštvo za organizovani kriminal pokrenulo je istragu u vezi sa privatizacijom Veterinarskog zavoda, kojeg je 2005. godine kupila kompanija Zekstra.\nĐurić je osumnjičen za krivično delo zloupotreba položaja odgovornog lica, jer je u postupku privatizacije za konzorcijum pravnih lica Zekstra d.o.o i Bankom d.o.o. pribavio protivpravnu imovinsku korist u iznosu od više od 207 miliona dinara.\nfk partizanfudbalmiloš jojić\nNeverovatno: Isplivala crkva iz turskog jezera\nEvo zašto bi trebalo da se odlučite za iOS a ne Android


Migranti ponovo pune park u Beogradu - Nova Borba\nMigranti ponovo pune park u Beogradu\nU parku kod Beogradske autobuske stanice sve je više izbeglica, a humanitarne organizacije navode da je ovo bio najdinamičniji vikend do sada.\nKako kažu, obeležio ga je nastavak rasta broja izbeglica u tranzitu u Beogradu, pa je samo u popodnevnim i večernjim satima oko 600 njih potražilo pomoć u Info-centru za azil.\nIstiče se i da situacija veoma podseća na stanje s početka leta prošle godine.\nIz Info-parka navode da su istog dana u parku kod hotela Bristol podelili rekordnih 818 paketa hrane koje su obezbedili Refjudži ejd Srbija, Miksalište, Fondacija Divac, Evangelistička crkva, NSHC/Care, Praksis i sam Info-park.\nIzbeglicama se dele sendviči, konzervirana hrana, nudle, kuvana jela, pecivo, keks, voće, čaj, kafa...\nTakođe, ističe se da je opšte mišljenje da je trend rasta broja izbeglica iniciran nesputanom aktivnošću krijumčara uz pomoć kojih se prelaze zvanično zatvorene balkanske granice, kao i lepim vremenom. Pored auto-puta Niš-Beograd ponovo su primećene grupe izbeglica kako se kreću pešice ka severu.\nPrema podacima Praksisa / Norveškog saveta za izbeglice(NRC), Beograd je autobusima za Suboticu i Sombor od petka do nedelje napustilo 627 migranata, od kojih će većina pokušati da uđe u Mađarsku ilegalnim kanalima.\nInfo-park navodi da, pored muške migrantske populacije iz Avganistana i Pakistana, raste i broj porodica iz Sirije s mnogo malo dece.\nPored nekoliko grupa izbeglica iz Gaze, zabeležen je i porast pridošlica iz Alžira i Maroka s kojima su čak i radnici organizacija koje dele pomoć u parku imali problema zbog sklonosti nasilju, pa je intervenisala i policija na dežurstvu u parku.\nVećina novopridošlica dolazi iz Idomenija na grčko-makedonskoj granici uz pomoć krijumčara za svote od 1.000 evra i više.\nPrimetno je da je zbog velikog broja izbeglica u parkovima nemoguće sprovoditi zabranu boravka na zelenim površinama, čime su se do nedavno bavili radnici Komesarijata za izbeglice i migracije Republike Srbije (KIRS).\nMeđu pridošlicama ima dosta migranata koji su vraćeni s mađarske granice, neki od njih na sebi imaju tragove nasilja nakon intervencije mađarske policije, a zabeleženi su i slučajevi kožnih bolesti koje se javljaju zbog nedostatka sanitarnih uslova na mestima gde se okupljaju i sve većih temperatura.\nMedicinske organizacije prisutne u parku strahuju da će rizici za širenje broja obolelih rasti, ukoliko ne dođe do sistemskog rešavanja problema nedostatka sanitarnih čvorova na tačkama gde obitavaju migranti.\nPrema podacima KIRS, ovog vikenda je prosečno 200 do 250 migranata dnevno transportovano do kampa u Krnjači. Većina njih nakon noći u kampu ipak provodi dan u parku, u pokušaju da organizuje nastavak putovanja.\nZbog većeg broja izbeglica na punktovima u Subotici (250) i Kelebiji (150), ovog vikenda jedan deo migranata krenuo ka Somboru.\nHumanitarne organizacije koje pomažu brzi tranzit izbeglica kroz Beograd navode da je i dalje problem nedostatak flaširane vode, hrane u dnevnom periodu, kao i specijalizovane hrane za bebe.\nInfo-park su osnovali Fond B92 i Fondacija Trag, uz podršku grada Beograda.


Pijaca "Đeram": Sajam, tribina "Bezbednost u saobraćaju" i radionice - Dan u Beogradu\nNaslovna » Izlasci » Akcije » Pijaca „Đeram“: Sajam, tribina „Bezbednost u saobraćaju“ i radionice\nPijaca "Đeram": Sajam, tribina "Bezbednost u saobraćaju" i radionice\nAh Neša 21. oktobar 2021. Akcije Postavite komentar\nU nedelju, 24. oktobra 2021. od 10.00, tribinu će voditi Dea Đurđević, poznata voditeljka koja je preživela tešku saobraćajnu nezgodu. Dea će kroz motivacioni govor posetiocima pijace „Đeram“ preneti svoja iskustva i ukazati na značaj odgovornog ponašanja svih učesnika u saobraćaju i poštovanja saobraćajnih propisa.\nOva tribina je pripremljena za građane svih generacija, dok će za najmlađe istog dana biti dostupne besplatne radionice u organizaciji Asocijacije za očuvanje starih i umetničkih zanata „Naše ruke“. Mališani će imati priliku da se upoznaju sa starim zanatima i oprobaju u radionicama kao što su opančarstvo, kaligrafija, vez i grnčarstvo.\nGradske pijace doprinose očuvanju tradicije negovanjem starih zanata, ali i promocijom nacionalnih specijaliteta. Istog dana posetioci pijace „Đeram“ uživaće u slanim i slatkim specijalitetima koje su za tu priliku pripremile članice „Udruženja žena Srema, Banata i Bačke“.\nOvog vikenda posetioce pijace „Đeram“ očekuje bogata ponuda i dobar provod. Uz zvuke tamburaša, ukuse prvog ovosezonskog pečenog kestenja, ajvara po bakinom receptu, različitih vojvođanskih specijaliteta, atmosfera i ponuda će doprineti da se ovonedeljna kupovina razlikuje od uobičajene. (danubeogradu.rs)\nTagoviakcije bezbednost u saobraćaju dea đurđević deca gradske pijace izlasci jesen u beogradu pijaca đeram radionice sajam tribine\nPrethodni Kreativni centar: Knjiga „Igram se i razmišljam“ najbolji predškolski obrazovni materijal u Evropi 2021\nSledeći Kinoteka: Velikani svetskog filma – Žan-Pol Belmondo


21. Apr 2001 18:15 (GMT+01:00)\nPotpredsednik Narodne skupštine o nastavku zasedanja\nPoslovnik mora da se poštuje\nBEOGRAD - Predsednik Narodne skupštine, Dragan Maršićanin, zakazao je za ponedeljak u 10 sati nastavak sednice koja je prekinuta u četvrtak odbijanjem Nataše Jovanović, poslanika SRS-a, da napusti zasedanje iako je Skupština većinom glasova izglasala da ona bude isključena.\nPo članu 105 Poslovnika o radu Republičke skupštine, Nataši Jovanović se zabranjuje da prisustvuje ovoj sednici do kraja zasedanja i dok se, kako je za "Glas" rekao Rodoljub Šabić, potpredsednik Skupštine, ne razmotre sve tačke dnevnog reda. Poslanici su, da podsetimo, razmotrili deset od predviđenih 25 tačaka ovog zasedanja, a sasvim je moguće da ono potraje nekoliko dana.\n- Ako Skupština nije u stanju da sprovede svoju odluku, postavlja se pitanje kakva smo mi to država - kaže Šabić i nastavlja: - Nije samo u pitanju poslanik SRS-a. Poslovnik važi za sve nas i skupštinskih odluka treba svi da se pridržavamo. Nije normalno da se bilo ko ponaša mimo toga.\nNa pitanje šta ako Nataša Jovanović sa svojim partijskim kolegama ipak dođe na sutrašnju sednicu, Šabić je odgovorio:\n- To bi bila dramatična situacija i obaveza je nadležnih iz službe bezbednosti da pravovremeno reaguju. Ipak, verujem da će i ona i radikali shvatiti da treba da ispoštuju odluku Skupštine i da ćemo nastaviti rad.


Zavod za javno zdravstvo TK: Visok rizik korištenja vode sa česmi Vida 2 i Kukuruzi Radio Gradačac – 57 godina sa vama…\nJavne česme koje nisu priključene na mrežu gradskih vodovoda nesigurni su izvori vodosnabdijevanja, ali zbog sigurnosti zdravlja građana kontroliše ih Zavod za javno zdravstvo TK. Radi unapređenja kvaliteta vode za piće, u periodu od 05. – 15. marta Zavod je izvršio uzorkovanje i laboratorijske analize vode javnih česmi na području 13 općina Tuzlanskog kantona.\nRezultati pokazuju da, od ukupno 29 analiziranih, kvaliteta vode 15 javnih česmi ne zadovoljava kriterije Pravilnika o higijenskoj ispravnosti vode za piće. Na području općine Gradačac izvršena je analiza Hajr vode Šefke i Đule Zrnić u Vidi 2 i javne česme Kukuruzi. U oba slučaja zabilježeno je prisustvo koliformne bakterije, što govori u prilog visokog rizika korištenja ovakvih voda za piće, navodi se u nalazu Zavoda za javno zdravstvo.\nIz Zavoda apeluju na građane da se redovno informišu o rezultatima laboratorijskog ispitivanja prije korištenja javnih česmi, te da koriste vodu samo sa onih objekata koji se nalaze pod stalnom kontrolom i zadovoljavaju osnovne higijenske zahtjeve.\nU povodu Svjetskog dana voda, Zavod za javno zdravstvo TK podsjeća da je ovogodišnja tema obilježavanja „Priroda za vodu“ – mogućnost rješavanja problema s kojima se sektor voda suočava u 21. stoljeću uz primjenu rješenja koja se već nalaze u prirodi. Glavna poruka je da prirodna rješenja, poput pošumljavanja, ponovnog povezivanje rijeka s poplavnim područjima i obnavljanje močvarnih područja, predstavljaju održiv i ekonomski opravdan način da se postigne rebalans ciklusa voda, ublaže uticaji klimatskih promjena i poboljša zdravlje ljudi.


Održana konferencija za medije uoči utakmice između Kolubare i Radničkog iz Kragujevca - FK Kolubara\nOdržana konferencija za medije uoči utakmice između Kolubare i Radničkog iz Kragujevca\nDanas je u prostorijama kluba održana konferencija za medije povodom utakmice u okviru 12. kola Linglong Super lige Srbije između ekipe Kolubare i ekipe Radničkog iz Kragujevca. Utakmica će se odigrati u petak, 1. oktobra sa početkom u 15 časova u Kragujevcu, uz direktan prenos na TV Areni.\nO očekivanjima i spremnosti ekipe na današnjoj konferenciji govorili su Petar Đinđić, pomoćni trener i Dejan Stanivuković, golman ekipe.\n„U prethodne tri utakmice, uprkos solidnoj igri, nismo osvojili bodove i imali smo takozvanu krizu rezultata. Nadamo se da će se to promeniti u narednoj utakmici. Imali smo i problema sa povredama određenog broja igrača ali očekujemo da će se veći deo njih oporaviti i biti spreman za susret sa ekipom Radničkog. Mi imamo 28 licenciranih igrača, među kojima nema razlike, i svako od njih treba da iskoristi svoju šansu kada je dobije“, rekao je Petar Đinđić pomoćni trener Kolubare.\n„Maksimalno respektujemo svaku ekipu sa kojom se nađemo u duelu. Radnički je jedna izuzetno kvalitetna, dobro vođena ekipa. Ali mi gledamo samo svoj tim i svoju igru i ubeđen sam da, ukoliko svako od nas pruži svoj maksimum, povoljan rezultat neće izostati“, rekao je Dejan Stanivuković golman Kolubare.


Dug je zao drug! - Istok\nSpoljni dug BiH za tri mjeseca povećan je za čak 500 miliona KM i na kraju juna iznosio je 9,3 milijarde KM, a povećanju zaduženosti doprinijelo je novo zaduženje Republike Srpske. U dugu se traži rješenje za sve neefikasnosti ekonomske politike, kažu ekonomisti.\n“Jasno je da nijedan način ne vodi razvoju i napretku zemlje”, zaključuje Stanić.\nGorivo u Republici Srpskoj poskupilo je dva puta u sedam dana i sada košta i do 2,30 KM. Prije sadam dana sam točila gorivo za ... Read More\nNEWER POSTBajden: Evakuacija iz Avganistana izuzetan uspjeh”\nOLDER POSTDjaci prvaci srećan vam polazak u školu


Subvencije za Loznicu\nPočetna Subvencije za Loznicu\nUZ Zaječar, Kraljevo, Niš i Novi Pazar, još jedanaest opština u Srbiji biće proglašeno "gradovima od posebnog interesa" i, od sredine maja, moći će da računa na veće državne subvencije.\nKako je "Novostima" potvrđeno u Ministarstvu ekonomije, reč je o dopuni državnog programa za oživljavanje velikih industrijskih centara, kao i devastiranih područja, čiji je stepen razvijenosti ispod 50 odsto republičkog proseka.\nDopunjeni program će se, osim na već uvrštena četiri grada, odnositi i na gradove i opštine koje imaju više od 50.000 stanovnika i stopu nezaposlenosti veću od 20 odsto. Među njima su Loznica, Leskovac, Kruševac, Ruma, Bor.\nDržava, inače, za investicije u proizvodni sektor daje podsticaje u iznosu od dve do pet hiljada evra, po novootvorenom radnom mestu, a minimalni iznosi su veći kada je reč o devastiranim i područjima od posebnog interesa. Subvencije se ovde kreću od 4.000 do 10.000 evra, ako je reč o investiciji vrednoj najmanje pola miliona evra i ako se zapošljava bar 50 radnika.\n- Konkretan iznos subvencije zavisi od toga o kojoj je industriji reč, kom gradu konkretno, kolika je stopa nezaposlenosti - objašnjava Aleksandar Miloradović iz Agencije za strana ulaganja i promociju izvoza. - Država će više da stimuliše investicije koje donose veći transfer tehnologije i daju veći izvozni potencijal.\nGradonačelnik Loznice zahvalio se ...\nGradonačelnik Loznice Vidoje Petrović je na današnjoj ...\nGradski štab za vanredne sitacije je na današnjoj sednici ...


Za ulazak u Državnu dumu i ministrima će trebati Kju-ar kod - 17.11.2021, Sputnik Srbija\nDržavna Duma Rusije uvodi obavezne Kju-ar kodove za posetioce, uključujući zvanične predstavnike ruske vlade, saopštio je predsednik donjeg doma parlamenta... 17.11.2021, Sputnik Srbija\nDržavna Duma Rusije uvodi obavezne Kju-ar kodove za posetioce, uključujući zvanične predstavnike ruske vlade, saopštio je predsednik donjeg doma parlamenta Vjačeslav Volodin.Kako je naveo, Kju-ar kod će biti obavezan, ne samo za one koji dolaze u glavnu salu, već i u prostorije gde zasedaju skupštinski odbori.On je dodao da, ako zvanični predstavnik vlade koji dolazi da se obrati poslanicima ne bude imao navedeni dokument, neće biti pušteni u salu i biće mu predloženo da pošalje drugog predstavnika.Ranije, ruska vlada je uputila na razmatranje Državnoj dumi dva zakona o uvođenju Kju-ar kodova. Prvi se odnosi na uvođenje sertifikata za posete restoranima, prodavnicama koje nisu prehrambenog tipa, masovnim događajima i objektima kulture, dok se drugi tiču vazdušnog i železničkog saobraćaja.Vlada je predložila da se u prvo vreme kodovi koriste zajedno sa rezultatima PCR-testova.\nDržavna Duma Rusije uvodi obavezne Kju-ar kodove za posetioce, uključujući zvanične predstavnike ruske vlade, saopštio je predsednik donjeg doma parlamenta Vjačeslav Volodin.\nKako je naveo, Kju-ar kod će biti obavezan, ne samo za one koji dolaze u glavnu salu, već i u prostorije gde zasedaju skupštinski odbori.\nOn je dodao da, ako zvanični predstavnik vlade koji dolazi da se obrati poslanicima ne bude imao navedeni dokument, neće biti pušteni u salu i biće mu predloženo da pošalje drugog predstavnika.\nRanije, ruska vlada je uputila na razmatranje Državnoj dumi dva zakona o uvođenju Kju-ar kodova. Prvi se odnosi na uvođenje sertifikata za posete restoranima, prodavnicama koje nisu prehrambenog tipa, masovnim događajima i objektima kulture, dok se drugi tiču vazdušnog i železničkog saobraćaja.\nVlada je predložila da se u prvo vreme kodovi koriste zajedno sa rezultatima PCR-testova.


Velike razlike unutar javnog sektora – Zrenjanin\nVelike razlike unutar javnog sektora\nU procesu pridruživanja Evropskoj uniji, Srbija treba da ispuni niz zahteva, bez čega neće biti moguć napredak u daljim integracijama. Reforma javnog sektora se prepoznaje kao jedan od prioriteta. Sprovođenje fiskalne konsolidacije, takođe, nameće potrebu za dodatnom štednjom, tako da država traži načine da smanji javne rashode.\nPoslednjih dana pažnju stručne javnosti privukla je rasprava povodom Nacrta zakona o platama u javnom sektoru. Po ovom pitanju naša zemlja nije specifična, budući da su građani i u drugim zemljama u okruženju, koje su prošle period tranzicije, reagovali na reforme u oblasti javnog sektora kao što su podizanje starosne granice za odlazak u penziju, smanjenje zaposlenosti u javnim preduzećima, korekcije zarada u javnom sektoru itd. Na primeru drugih zemalja pokazalo se da je reforma javnog sektora jedan od najtežih procesa tokom tranzicije.\nIpak, i u teškim periodima kroz koje je naša država prolazila, prilike u javnom sektoru bile su bolje u odnosu na privatni. Iako određeni broj javnih preduzeća posluje sa gubicima, zaposleni u tim preduzećima ostvaruju materijalni položaj koji je iznad proseka privrede kao celine.\nUkoliko pratimo obim javnog sektora (prema broju zaposlenih) u našoj zemlji od 2000. godine do danas, može se utvrditi da je tokom tog perioda javni sektor postao „veći” u odnosu na privatni. Godine 2002. na svakog zaposlenog u javnom sektoru, u privatnom sektoru privrede Srbije radio je 3,1 radnik, dok je polovinom 2015. godine ovaj pokazatelj pogoršan, tako da na svakog zaposlenog radnika u javnom sektoru „dolazi” tek 2,7 zaposlenih u privatnom sektoru.\nPri tome, neto zarade u javnom sektoru su i dalje veće od prosečne neto zarade u Republici. Državna javna preduzeća prednjače u visini zarada, pošto je prosečna neto zarada u njima za 44,2 odsto veća od prosečne neto zarade u Srbiji. U međuvremenu (od 2002. do 2015. godine) sektori obrazovanja i kulture, kao i zdravstva i socijalnog rada, dospeli su na nivo ispod proseka Republike. Naime, u sektoru obrazovanja i kulture se 2002. godine ostvarivala neto zarada 8,9 odsto viša, dok se u sektoru zdravstva i socijalnog rada ostvarivala neto zarada 15,2 odsto viša od republičke prosečne neto zarade. Danas je situacija drugačija – septembra 2015. godine u obrazovanju i kulturi je prosečna neto zarada iznosila oko 92 odsto republičke, a u sektoru zdravstva i socijalnog rada oko 93 odsto (u oba slučaja ispod prosečne republičke neto zarade). Između ostalog, i zbog ovoga je jako važno da se konačno uvedu platni razredi, jer su prisutne ogromne razlike unutar javnog sektora!\n← IZMENE ZAKONA O BEZBEDNOSTI NA RADU: SKUP U REGIONALNOJ PRIVREDNOJ KOMORI\nGOVOR RUKAMA USAVRŠILO DVADESETORO U GRADSKOJ UPRAVI →


Tesna pobeda Mita Romnija | Politika | DW | 04.01.2012\nMit Romni pobedio je na izborima za kandidata Republikanske partije za izbor predsednika SAD u Ajovi - i to samo sa osam glasova prednosti u odnosu na svog rivala Rika Santoruma.\nRomnijev rezultat dobija na značaju imajući u vidu da Ajova sa pretežno konzervativnim stanovništvom nije smatrana uporištem bivšeg guvernera liberalnog Masačusetsa. Zbog toga je upravo Romni favorit pred nominaciju partije na izborima narednog utorka u Nju Hempširu. Romni se smatra najpoželjnijim kandidatom za suparnika Baraku Obami od osmorice republikanskih pretendenata na to mesto. Romni je u politiku ušao kao fiskalni konzervativac i pristalica prava na abortus i prava homoseksualaca, ali je, međutim, stavove menjao zauzimajući konzervativnije pozicije. Romni je tokom kampanje izjavio: “Ubrzo po polaganju zakletve, Obama je na televiziji rekao: ako mu ne uspe da oživi privredu za tri godine, neće biti ponovo ni biran. Ja sam tu da baš to i ostvarim.”\nManje države, više slobode za privredu i religija i opet religija. To je formula kojom je Rik Santorum osvojio mnogo poena u redovima hrišćanske desnice. Na republikanskom kokusu u Ajovi glasači su na praznom listu papira, pošto su saslušali poruke iz kampanje kandidata, zapisali za koga glasaju i ubacili list u kutiju. U Ajovi postoji 1.784 jedinica na kojima se biraju delegati za okružne konvencije na kojima se dalje biraju delegati za stranačku konvenciju na nacionalnom nivou.\nTeme republikanskih kandidata\nU debatama republikanskih kandidata, preovlađivali su protivljenje povećanju poreza, zahtevi za smanjenje socijalnih izdataka i kritika Obamine reforme zdravstva. Od spoljnopolitičkih tema najčešće je u žiži bio Izrael i kritika administracije u Vašingtonu zbog zahteva da se obustavi gradnja jevrejskih naselja na Zapadnoj obali.\nIako se u Ajovi bira samo oko jedan odsto delegata za nacionalnu konvenciju, ti izbori se smatraju ranim pokazateljem favorita u predsedničkoj trci. Posle glasanja u Ajovi, republikanski birači će sve do 26. juna birati među osam kandidata u 50 saveznih država, a nominacija za predsedničke izbore biće konačno određena na republikanskoj nacionalnoj konvenciji 27. avgusta u gradu Tampa na Floridi.\nObama nesporni favorit demokrata\nParalelno i američka Demokratska stranka bira kandidata za predsednika, ali su ti izbori formalni, pošto se aktuelni predsednik Barak Obama smatra nespornim unutarstranačkim favoritom.\nStranački izbori su neposredni izbori jer glasači ne biraju određenog kandidata, već odlučuju koliko će na nacionalnoj stranačkoj konvenciji koji kandidat imati delegata. U stranačkoj fazi američkih predsedničkih izbora postoje dve vrsta izbora - takozvani prajmaris elekšn (primary election) koje organizuju vlasti u saveznim državama i lokalne vlasti, i kokusi, koji su privatno organizovani i njima rukovode političke stranke.\nPosle Ajove slede izbori u Nju Hempširu 10. januara, pa u Južnoj Karolini 21. januara i na Floridi 31. januara. Veoma važan u kalendaru predsedničke trke biće i Super utorak koji ove godine pada 6. marta. Tog dana se tradicionalno odlučuje o više delegata za nacionalnu konvenciju nego bilo kojeg drugog pojedinog datuma, pošto će izbori biti održani u 10 saveznih država. Pored izbora u 50 saveznih država i Okrugu Kolumbija, o kandidatu za predsedničke izbore će se odlučivati i na teritorijama pod kontrolom SAD - Američkim Devičanskim ostrvima, Portoriku, kao i na južnopacifičkim ili istočnopacifičkim ostrvima Američkoj Samoi, Severnim Marijanskim ostrvima i Gvamu.\nTrajni link https://p.dw.com/p/13de0


RTCG - Radio Televizija Crne Gore - Nacionalni javni servis :: Društvo :: Za trovanje psa u D. Gorici traže najstrožu kaznu\nPRIJATELJI ŽIVOTINJA 24. 08. 2018. 12:05 >> 11:47 1\nZa trovanje psa u D. Gorici traže najstrožu kaznu\nProšlo je dvadeset dana od kada je u podgoričkom naselju Donja Gorica otrovan vlasnički pas, a nadležni organi još uvijek ništa nijesu uradili kako bi ovaj slučaj bio riješen, a osumnjičena za trovanje psa dobila zasluženu kaznu, navode iz NVO Prijatelji životinja.\nPorodica čiji je pas otrovan je, kako su kazali, na pitanja dokle se stiglo sa istragom dobijala odgovore da "prikupljaju dokaze".\n"Ključni dokaz je video snimak koji su zabilježile kamere postavljene na kući oštećene porodice, a koji je već objavljen u medijima i dostavljen istražnim organima. Na snimku se jasno vidi komšinica koja psu baca otrov, a nakon toga se sakriva iza žbuna i čeka dok pas nije uginuo, nakon čega je hladnokrvno odšetala do svoje kuće", navode iz te NVO.\nOni ističu da su rezultati obdukcije pomenutog psa su jasno pokazali da je u pitanju uginuće od posljedica trovanja.\n"Dakle, svi dokazi su odavno tu, treba samo uhapsiti osumnjičenu i procesuirati je. Šta se čeka? Pitamo se da li i u ovom slučaju nadležni organi čekaju da prođe određeno vrijeme, kako bi se 'slegla prašina' i kako bi nakon toga ovaj slučaj završio negdje u fiokama, a počinilac prošao nekažnjeno, kao i svi do sada, protiv kojih su podnošene prijave?", pitali su iz te NVO.\nOni poručuju da to, kako su kazali, neće niti smiju dozvoliti, i pozivaju nadležne da odmah "počnu da se bave svojim poslom, za koji ih građani Crne Gore plaćaju. Ukoliko to ne urade, građani će bit prinuđeni da pravdu uzmu u svoje ruke i da zlostavljače životinja sami kažnjavaju, jer je strpljenju došao kraj".\n"Ono što dodatno doliva ulje na vatru, kada je u pitanju ovaj slučaj, jeste saznanje su psi koje oštećena porodica drži u dvorištu i ranije zlostavljani i to od strane brata optužene za trovanje psa. Naime, psi koji su preživjeli napad otrovom od strane komšinice su počeli čudno da se ponašaju i da se sakrivaju, kada bi ulicom prolazio njihov komšija, brat od osumnjičene. Vraćanjem snimaka sa nadzornih kamera, oštećena porodica je došla do snimka na kome se vidi kako 26. jula ove godine njihov komšija ubacuje petardu u dvorište, kod pomenutih pasa, dok oni nijesu bili kod kuće", kazali su Prijatelji životinja.\nPoznato je, napominju, da se psi najviše plaše petardi, te da veliki broj njih svake godine doživi srčani udar i ugine od posljedica pucanja pirotehničkih sredstava.\n"Odmah su prepoznali lice sa snimka, naime riječ je o njihovom komšiji, bratu od žene koja im je otrovala psa. Odmah su o tome obavijestili nadležne policijske i pravosudne organe, ali ni to nije pomoglo da istraga krene pravim putem, već se i dalje navodno prikupljaju dokazi", navodi se u saopštenju.\nU NVO Prijatelji životinjpitaju se koliko još pasa treba da otruju ili muče pomenuti brat i sestra, pa da se protiv njih podigne optužnica i da dobiju zasluženu kaznu.\n"Na kraju, tražićemo da se osumnjičena kazni najstrožom zatvorskom kaznom, predviđenom zakonom, jer je u pitanju teško krivično djelo i svaka druga kazna bi u stvari bila oprost za zločin koji je počinila", zaključuje se u saopštenju.


Bila je to neizvesna utakmica, a malo je nedostajalo da Goran Dragić bude junak. Slovenačkom košarkašu je u drugoj četvrtini posle duela sa Demarkusom Derozanom pukla usna, pa je morao u svlačionicu na ušivanje. Dobio je osam kopči, a kada je povreda sanirana, vratio se na parket i trojkom obezbedio produžetak.\nPoslednji napad su imali domaći, ali je Lauri promašio trojku za pobedu. To nije destabilizovalo Reptorse koji su bolje odigrali u produžetku i ostvarili pobedu.\nNajefikasniji u pobedničkom timu bio je Kerol sa 21 poeonom, Derozan je postigao 20, Lauri 18 (šest asistencija), a Valančijunas je imao dabl-dabl (15 poena i 12 skokova). Kod gostiju je Dragić pokazao da je jači od povrede i postigao 20 poena, a sledili su ga Vejd i Džonson sa po 17, dok je Vajtsajd imao dabl-dabl (po 13 poena i skokova).


Da li je vreme za novu strategiju prema Rusiji? | Savremeni svet\nPočetna strana > Rubrike > Savremeni svet > Da li je vreme za novu strategiju prema Rusiji?\nDa li su ili ne sankcije Zapada prema Rusiji donele uspeh, zavisi u znatnoj meri od shvatanja toga šta je te sankcije trebalo da postignu i koliko brzo. Nakon više od godine, Krim ostaje okupiran, Rusija nastavlja da se meša u Ukrajini, a dugoročni cilj prisiljavanja Kremlja da prihvati i poštuje prihvaćene norme međunarodnog ponašanja nije ostvaren. Ruska ekonomija trpi, ali više zbog niskih cena nafte i strukturalnih ekonomskih slabosti, nego zbog uticaja sankcija, a čini se da je ruski predsednik Vladimir Putin zaključio da su troškovi podnošljivi.\nI šta sad? Da li bi Zapad jednostavno trebalo da bude strpljiv ili je vreme za promenu u strategiji?\nJedan od razloga zbog kojih režim sankcija nije efikasniji je to što Moskva veruje da može lako uzvratiti Zapadu, deleći saveznike i podrivajući njihovu volju da održavaju postojeće restrikcije. Dokle god Moskva veruje da je kraj sankcija na vidiku, neće biti u iskušenju da bilo šta suštinski promeni.\nZapad bi trebalo da osigura ne samo to da bude, koliko je god moguće, otporan prema ruskoj manipulaciji, već i da tako izgleda. Mere kao što je ubrzanje razvoja Evropske energetske unije mogu da umanje sposobnost Rusije da iskoristi svoje zalihe nafte i gasa kao poluge protiv Zapada. Moguće je da energetska unija neće postojati u celosti do 2030. godine, ali prosto, dajući joj prioritet, Evropa može da demonstrira svoju posvećenost uskraćivanju Moskvi tržišta i mogućnosti. Ovo je, na kraju krajeva, rat signala i simbola koliko i konkrektnog delovanja.\nOstatak ruskog uticaja potiče iz propagande i kupovine uticaja – posebno kroz često tajnu podršku Moskve političkim pokretima u inostranstvu koji podrivaju jedinstvo Zapada - od antifederalističkih partija u Evropi, sve do teksaških separatista.\nOd ključnog značaja za Zapad je da omogući veću transparentnost protoka novca u Rusiji i iz Rusije, i da se suprotstavi informativnom ratovanju Moskve. Ovo će zahtevati ne borbu propagande sa propagandom, već diskreditaciju pristrasnih medija, osporavanje potpune laži i negovanje klime skepticizma prema ruskom dezinformacijama.\nZapad će takođe morati da se suprotstavi političkoj upotrebi vojne sile od strane Rusije, od pokretanja patrola bombardera dugog dometa u NATO vazdušnom prostoru, do Putinovih uobičajenih razmetanja s ruskim nuklearnim sposobnostima. Suprotno nedavnoj hiperboli, ove radnje ne slute vojni napad. Umesto toga, one imaju za cilj da skrenu pažnju, zaprepaste i podele Zapad. Iako je odlučnost NATO i EU bila veća nego što je Moskva izgleda očekivala, zvanično i nezvanično, mnogi političari i posmatrači se pitaju koliko dugo to može da traje.\nDvoje mogu da igraju u toj utakmici, mada Kremlj zna da NATO nadilazi Rusiju po brojnosti, manevarskoj sposobnosti i naoružanju. Zapad bi mogao da pokaže svoje zube direktnije, dokazujući da nije u interesu Rusije da izazove nadmetanje u vojnoj moći. Pored postojećih planova za prepozicioniranje američkog teškog naoružanja u baltičkim državama, Zapad bi mogao da uspostavi stalnu isturenu NATO bazu u regionu sa rotirajućim američkim i evropskim snagama.\nIsto tako, plan Vašingtona da stvori evropski raketni odbrambeni sistem do 2018. godine mogao bi da bude preorijentisan, od zamišljenog fokusa na Iran, posebno u svetlu nedavnog nuklearnog sporazuma, ka eksplicitnom uključivanju Rusije. Iako takav potez ne bi, sam po sebi, odbranio Evropu od totalnog ruskog napada, to bi bila simbolična izjava o tome da se Moskva smatra istinskom pretnjom.\nS obzirom na to da izgleda da Moskva ima sklonosti za grube geopolitičke igre, možda je najbolja taktika usredsrediti se na njene slabosti. Pre svega, Rusija zavisi od zapadnog kapitala i finansijskih sistema, a ruske elite su globalizovane i željne da uživaju u bezbednosti, mogućnostima i načinu života Zapada.\nIako Kremlj deluje voljan da obični Rusi plate cenu sankcija, teško je verovati da će ruske elite nositi takvo breme dobrovoljno. Prvi krug sankcija nije pogodio ceo sektor ruske ekonomije, već ključne pojedince odgovorne za aneksiju Krima i upad u Ukrajinu, blokirajući njihovu sposobnost da putuju u inostranstvo i zamrzavajući njihovu imovinu.\nMnogo više imena moglo bi se dodati na liste – svaki parlamentarac koji je glasao za pripajanje Krima, na primer – i sankcije bi mogle biti šire i oštrije, dopunjene agresivnijim pritiskom da se kazne gangsteri i kleptokrati. Dodavanje imena supružnika i dece na liste predstavlja pravni izazov, naravno, ali bi se takođe zatvorile očigledne rupe, s obzirom na to da potencijalne mete sankcija često prenose imovinu na svoju rodbinu.\nNaravno, što je tvrđa linija, Zapad više ide naruku Putinovoj nacionalističkoj priči koja podrazumeva da je Rusija opkoljena tvrđava u neprijateljskom svetu, i da kompromis sa Zapadom potkopava suverenitet zemlje i izneverava njenu istoriju i sudbinu. Postavljanje Putina u ćošak i otuđenje Rusa koji traže kompromis sa Zapadom su opasni potezi. Zapad mora da balansira konfrontaciju i ubeđivanje. Uostalom, Rusiji je potrebna podrška, i moralna i politička, jer se prilagođava svom novom, smanjenom mestu u globalnom poretku.\nVašington bi mogao da ponovo pokrene Američko-rusku bilateralnu predsedničku komisiju, i ponudi Rusiji da se angažuje u višekanalnom pregovaračkom procesu o ključnim oblastima, od borbe protiv "Islamske države" do nuklearne bezbednosti, u kojima dve zemlje imaju realne zajedničke interese. Tragajući za malim, ali bitnim sporazumima, i izbegavajući alarmističku zapadnjačku retoriku i simbolička odbijanja koja se loše tretiraju u Moskvi (mislim na nedavnu odluku zapadnih lidera da odbiju poziv za vojnu paradu na Crvenom trgu u Moskvi prilikom proslave 70 godina od kraja Drugog svetskog rata), možda je moguće dopreti do nove ere pozitivnog angažovanja. Biće od suštinskog značaja za Vašington da se ponovo poveže sa Moskvom kao pragmatičnim partnerom, i to ne samo zbog toga što ni Rusija ni Sjedinjene Države ne mogu da samostalno pronađu održiva rešenja za krizu u Siriji ili Ukrajini.\nZapadna politika treba da bude maštovita i multivektorska. Režim sankcija može biti zaoštren, ali treba da bude dopunjen nizom dodatnih mera, ako se želi da ima bilo kakav merljiv uticaj osim da ubrza mizerno i kontraproduktivno klizanje u prepirke i obostrano nepoverenje.\nPrema svim objektivnim standardima, Rusija je mnogo slabija od Zapada. Međutim, njena najveća snaga je da kao jedna autoritarna država može da mobiliše jedinstvenu političku volju kojoj jedan savez demokratija ne može da parira. Zapadna politika, dakle, treba pre svega da se fokusira na one sankcije koje će najviše uticati na Kremlj – a ne na one koje su Zapadu najlakše da ih donese – i da ih shvati kao deo mnogo šire strategije koja ne pruža samo Moskvi pozitivne razloge da se angažuje sa Zapadom, već i smanjuje njenu sposobnost da uzvrati. Prava bitka će na kraju biti dobijena u srcima i umovima (i eventualno bankovnim računima) Putina i njegovih najbližih saradnika i saveznika.\nPreveo i priredio sa engleskog: Nebojša Vuković


by Eroo 21/4/2021, 02:11\nSuperračunar Vega ima snagu od 6,9 petaflopova, što je otprilike onoliko kao kad bi oko 50.000 ličnih računara\nparalelno računalo istu operaciju.\nPrema riječima Aleša Bošnjaka, direktora mariborskog instituta, Vega je jedno od najsnažnijih superračunara u Evropi i svijetu (EPA/Ilustracija)\nSimboličkim pritiskom na crveno dugme slovenski premijer Janez Janša pokrenuo je u utorak u Mariboru u superračunar “Vega”, projekt vrijedan 17,2 miliona eura, sufinanciran najvećim dijelom evropskim sredstvima.\n“Drago mi je da se Slovenija ovim postavlja uz bok svjetskim velesilama na području informacijskih tehnologija”, kazao je slovenski premijer, piše Hina.\nDodao je da će superračunar postavljen u prostorima Instituta informacijskih nauka u Mariboru, a nazvan po slovenskom matematičaru Juriju Vegi, služiti domaćim i evropskim naučnicima.\nPrema riječima Aleša Bošnjaka, direktora mariborskog instituta, Vega je jedno od najsnažnijih superračunara u Evropi i svijetu.\nU svijetu 13 država ima superračunar\n“Trenutno je u svijetu samo 13 država koje imaju jači superračunar,” kazao je Bošnjak.\n“Naša snaga superračunara odmah je iza kapaciteta Velike Britanije, a ispred Rusije”, rekao je na svečanosti prorektor mariborskog univerziteta Zoran Ren.\nPotpora umjetnoj inteligenciji\n“Superračunari će evropskim malim i srednjim preduzećima omogućiti ulazak u visokotehnološku ekonomiju budućnosti”, rekla je u poruci video-vezom učesnicima svečanosti u Mariboru Margrethe Vestager, potpredsjednica Evropske komisije, odgovorna za digitalnu transformaciju ekonomije.\nProjekt izveden u okviru preduzeća EuroHPC ocijenila je odličnim primjerom evropske saradnje na svim nivoima.\n“Još važnije je da superračunarstvo ubuduće da potporu umjetnoj inteligenciji i ubrza identifikaciju molekula za nove lijekove, te olakša praćenje zaraza novim korona virusom i tako da doprinos spašavanju života”, istaknula je u obraćanju video-vezom Vestager.\nRe: Slovenski premijer pustio u pogon superračunar ‘Vega’\nby Gnječ 21/4/2021, 02:42\ntzv slovensko super računalo Vega se u stvarnosti zove Atos BullSequana XH2000 proizvod firme Atos kojeg može kupiti svatko tko ima para i dizel ili hidro elektranu. dobro za rudarenje bitcoina.


Beko proglašen za najinovativniji brend godine kada je u pitanju dizajn\nAug 29, 2016 Beko\nBeko, međunarodni brend turske Arčelik grupe, osvojio je dve „Plus X Awards“ nagrade u grupi proizvoda ugradnih aparata za „Najinovativniji brend godine“ i „Najbolji brend dizajn“ na dodeli priznanja u Nemačkoj.\n„Nagrada za najinovativniji brend“ dodeljuje se na osnovu stečenih potvrda kvaliteta u sedam kategorija: inovacija, dizajn, funkcionalnost, ekologija, vrhunski kvalitet, jednostavnost upotrebe i ergonomija. Osim specijalnih nagrada, Bekova samoodrživa indukciona ploča IndyFlex+ HII 68600 PTX osvojila je nagradu za „Najbolji proizvod godine“, a nagradu je primio Suhel Semerci, generalni direktor predstavništva brenda Beko u Nemačkoj.\nBeko je drugi najveći evropski brend bele tehnike i brend sa najbržim rastom u ovom sektoru. Internacionalni je brend kućnih aparata Arčelik grupe, koja ima 14 fabrika za proizvodnju bele tehnike sa trideset hiljada zaposlenih širom sveta i predstavništvima u dvadeset i sedam država. Arčelik nudi proizvode i usluge za 11 brendova (Arčelik, Beko, Grundig, Defi, Arktik, Blomberg, Elektrabregenz, Leisure, Flavel, Daulans i Altus) u 133 zemlje. Prošle godine, u Beogradu je otvoreno regionalno predstavništvo Arčelik grupe, kompanija Beko Balkans, odakle se upravlja regionom Balkana, što pored Srbije, uključuje tržišta Makedonije, Bosne i Hercegovine i Crne Gore.\nO „Plus X Award“ nagradi\n„Plus X Award“ nagrada je jedno od najvećih svetskih priznanja kada su u pitanju inovacije u tehnologiji, sportu i načinu života. Ove godine, u izboru je učestvovalo više od 600 međunarodnih brendova, a odluku o pobednicima doneo je žiri sastavljen od stručnjaka iz 26 grana industrije i 23 strateška partnera.\nSamsung na IFA 2015. predstavlja evropsko izdanje Family Hub frižidera\nEvropska premijera LG SIGNATURE linije na IFA 2016


Donacija mobilnom timu za inkluziju Roma - Istočne VESTI\nDonacija mobilnom timu za inkluziju Roma\nadminMar 13, 2019Društvo0\nU okviru Programa “Podrška EU inkluziji Roma – Osnaživanje lokalnih zajednica za inkluziju Roma”, gradu Zaječaru i mobilnom timu za inkluziju Roma je dodeljen automobil u laptop računar.\n“U odnosu na prethodne godine, ove godine dosta je poboljšana saradnja Grada Zaječara sa romskom populacijom. Drugi program odnosiće se na zapošljavanje Roma. Pratimo razne projekte i konkurse, tako da će se realizovati i programi vezani za poljoprivredu i za kulturu. Grad Zaječar dosta je unapredio saradnju iz domena kulture, tako da već imamo i Festival romske kulture i tradicije“ rekla je zamenica gradonačelnika Marina Milić.\nOvo je prva faza programa, u evropskim fondovima za inkluziju Roma i prvi program za dodelu tehničkih sredstava za poboljšanje rada Mobilnog tima, kako bi tim stigao do svih porodica romske populacije.\n“Zahvaljujući stalnoj konferenicji gradova i opština i donaciji Evropske unije, zaječarski Romi dobili su prvi put vozilo koje ima namenu za potrebe inkluzije Roma. Zahvaljujući ljudima koji rade na inkluziji Roma na teritoriji Zaječara i u okviru Gradske uprave, postignuto je dosta toga. Mobilni tim je specifičan, jer ga ne čini samo romska zajednica, već ga čine i predstavnici Gradske uprave Zaječar, Nacionalne službe za zapošljavanje, Centra za socijalni rad, medijator zdravstva, kao i pedagoški asistent. Radićemo na inkluziji Roma po svim pitanjima vezanim za obrazovanje, za zdravstvo, za zapošljavanje” kazao je Miljan Rašić predsednik Društva Roma Zaječar.\nPrethodni članakVremenska prognoza Sledeći članakGradsko takmičenje učenika srednjih škola u košarci\nU čast Roma na zgradi Gradske uprave u Zaječaru istaknuta romska zastava i priređen prijem\nFašistički simboli i grafiti na porodičnoj kući Mirka Jovanovića iz Zaječara